Fadeexado Musuq-maasuq iyo Maamulxumo Oo Masuuliyiinta Somalia Ku Lunsadeen Malaayiin Dollar Iyo Baasaboorka Somalia Iyo Aqoonsiga Dublamaasiga Oo La Siiyay Shaqsiyaad Aragagixiso Ah – Araweelo News Network (Archive)\nBrussels(ANN)Fadeexado lagu lunsaday lacag malaayiin dollar ah oo lala xidhiidhiyay masuuliyiinta dawladda Somalia, ayaa debeda lasoo dhigay. Kadib markii Kooxda Baadhista iyo dabagalka Somalia oo loo yaqaan (Monitoring Group) soo saartay labadii maalmood ee u danbeeyay\nwarbixin daaha ka fayday fadeexado waaweyn oo si weyn loogu qaadaa dhigay warbaahinta.\nKooxda Golaha Ammaanka ee Qaramada Midoobay u xilsaartay baadhista qaabka loo maamulay dhaqaalaha soo gala dowladda KMG ah ee Soomaaliya ayaa warbixin dheer oo ay soo saartay ku eedesay madaxda sare ee dowladda Soomaaliya inay lunsadeen hanti gaadheysa 131-milyan oo doollar.\nMasuuliyiinta lagu eedeeyay fadeexadahaa, ayaa laga xusay, Madaxweyne Shariif Sheekh Axmed, Afhayeenka baarlamaanka KMG Shariif Xasan Sheekh Aadan, ra’iisul wasaaraha dowladda KMG ah, Cabdiwali Maxamed Cali (Gaas), ra’iisul wasaarihii hore ee Soomaaliya, Maxamed C/llaahi Farmaajo iyo Madaxweynaha maamul goboleedka Puntland, C/raxmaan Maxamed Faroole.\nWarbixintu waxay ku eedeysay, Shariif Xasan Sheekh Aadan in ku dhex-jiray lunsasho hanti Qaran iyo bixin qandaraasyo uu siiyay dad isaga saaxibadiis ah laga bilaabo markii loo magacaabay wasiirka maaliyadda iyo ku-xegeenka ra’iisul wasaaraha xukuumaddii Cumar C/rashiid Cali Sharma’arke. Ka hor intii aanu noqon Af-hayeenka Baarlamaanka oo ay xililka uu hayay wax baddan u suurta geliyeen.\nWarbixintu waxay sidoo kale ku eedeysay Shariif Xasan inuu ka qayb-galay qaadashada lacag dhan 3-milyan oo doollar oo ay deeq ahaan u bixisay dowladda Cummaan bishii Abriil ee sannadkii 2009-kii. Shariif Xasan ayaa wuxuu sidoo kale lacag hal milyan ($1) oo dollar ah ka qaatay shirkadda SKA Air Logistics oo maamusha garoonka diyaaradaha ee Muqdisho.\nWarbixintu waxay intaa ku dartay in Shariif Xasan iyo rag kale oo ganacsi ka dhexeeyo oo laga xusay: Shariif Axmed Ba’alaawi, Jeneraal Gaafow oo ah madaxa waaxda socdaalka ee dowladda KMG ah iyo qusulka guud ee dowladda Soomaaliya u fadhiga dalka Imaaraadka Carabta iyo Cabdulqaadir Sheekhey ay saami (share-holder) ku leeyihniin shirkadda Mondial Technology Information oo qandaraas lagu siiyay inay daabacdo dal-kugalka (Passport) Soomaaliya.\nShariif Xasan waxaa kale oo lagu eedeeyay inuu heshiis gaar ah la galay dowladda Suudaan si ay u soo daabacdo lacag shillin Soomaali ah oo gaadhaysa (Sh. 1000, 2000, 10,000, 20,000, 50,000 iyo 100,000) oo la qiimo ah illaa 150-milyan oo doolar, balse lacagtaa ayaa beesha caalamka ee taageerta arrimaha Somalia joojiyeen.\nWarbxintu waxay sheegtay inay hayaan caddayn muujinaysa inuu ra’iisul wasaare Cabdiweli Gaas si joogto ah warqado ugu qori jiray waaxda canshuuraha ee dekedda Xamar, kuwaas oo uu kaga codsanayo in canshuur dhaaf la siiyo shirkado iyo shaqsiyaad gaar, isagoo sabab uga dhigayay inay shaqo dowladeed hayaan.\nGuddiga baadhista ayaa xaqiijiyay in dowladda Imaaraadka Carabta ay ugu deeqday xukuumaddii ra’iisul wasaarihii hore ee Soomaaliya, Maxamed C/llaahi Farmaajo lacag gaadheysa 10- milyan doollar, isla markaasna $5-milyan oo doollar ay siisay xukuumadda ra’iisul wasaare Cabdiweli Gaas.\nRa’iisul wasaare C/weli Gaas ayaa u sheegay guddiga baadhista in $3.5 milyan oo doollar oo ka mid ah lacagtii ay dowladda Imaaraadka ku deeqday aanay soo gaadhin oo ay lunsatay xukuumaddii ra’iisul wasaare Farmaajo. Sidoo kale ra’iisul wasaare Gaas ayaa u sheegay guddiga inuu lacag $5 milyan ah dhigay Bangiga dhexe ee dowladda Soomaaliya, laakiin lacagtaa in bangiga dhexe la dhigay caddayn lagama hayo, waxaana soo baxay oo warbixinta lagu sheegay inay halkaa ka muuqdaan farqi u dheexya warbixinta ay dhiibtay wasaaradda maaliyadda iyo caddaymaha bangiga dhexe yaalla.\nGuddiga baadhistu, waxay ku sheegeen warbixintaa in aanay wax wareysi lama yeelan ra’iisul wasaarihii hore, Maxamed Cabdulllaahi Farmaajo, laakiin ra’iisul wasaare Cabdiweli Gaas ayaa u sheegay guddiga baarista in lacag dhan $3.5 milyan ay ku maqan tahay xukuumaddii Farmaajo, lacagtaa oo qayb ka ah $10 milyan oo doollar oo ay dowladda Imaaraadku ugu deeqday Soomaaliya. sida lagu sheegay warbixintaa.\nWaxa kaloo Warbixinta lagu sheegay in madaxweyne Sheekh Shariif iyo afhayeenka Baarlamaanka Shariif Xasan lagu tuhunsan yahay inay lunsadeen lacag dhan $3 milyan oo doollar oo ay deeq ahaan u bixisay dowladda Cummaan si loogu hormariyo hay’adda nabadgelyada Soomaalia (Somaali National Security Agency). Waxaa xusid muddan in arrinta madaxweyne Shariif lagu eedeeyay uu fuliyay Cabbaas Sheekh Maxamed (Jimcaale) oo ah agaasimaha shirkadda ASMJ General Trading, kaas oo qaraabo la ah madaxweyne Shariif, sida uu guddiga baadhista u xaqiijiyay qunsulka guud ee dowladda Soomaaliya u fadhiya dalka Imaaraadka Carabta. Cabbaas Maxamed ayaa xidhiidh dhow la leh dowladda KMG ah, isla markaasna si joogto ah ugu sii hormariya lacago iyo raashina siiya ciidamada ammaanka Soomaaliya.\nWaxaa kaloo warbixintu sheegtay in boqolkiiba soddon (30%) lacagta dowladda soo gasha ay maamulaan saddexda mas’uul ee ugu sareeya dowladda KMG ah oo kala ah madaxweynaha, afhayeenka Baarlamaanka iyo ra’iisul wasaaraha. Lacagta ku baxday saddexdaas xaafiis waxay sannadkii 2011 gaadhaysay $12.6-milyan, halka kharajka ku baxay ciidamada ammaanka uu ahaa $13.4 milyan oo keliya.\nSidoo kale Madaxweynaha dowlad goboleedka Puntland, Cabdiraxmaan Faroole, ayaa lala xidhiidhiyay musuq-maasaqa warbixintu daboolka ka qaaday.\nMadaxweyne maamul goboleedka Puntland, C/raxmaan Sheekh Faroole ayay warbixintu ku eedeysay inuu qandaraasyo siisay shirkado shisheeye ah oo si sharci-doarro ah hub u soo galiyay deegaannada uu madaxda ka yahay taasoo kasoo horjeedda cunno-qabateyntii hubka ee ay golaha ammaanka ee Qaramada Midoobay kusoo rogtay Soomaaliya\nSharikaddahaa qandaraasyada uu siiyo madaxweynaha maamulka Puntland ayaa waxa lagu sheegay warbixinta inay ka mid yihiin: Pathfinder Corporation, Canmex, Africa Oil, Puntland Exploration Security Unit.\nMadaxda dowladda Soomaaliya ayaa iska fogeeyay dhowr jeer oo hore inay lug ku leeyihiin eedeymaha loo soo jeediyo ee ku saleysan lunsashada deeqaha la siiyo Soomaaliya iyo hantida Qaranka. Iyadoo la xusuusto in madaxweynaha Soomaaliya uu sheegay inuu diyaar u yahay in baadhis lagu sameeyo halka ay maraan deeqaha Soomaaliya ay ka hesho dalalka dibadda.\nHase yeeshee Bankiga Adduunka ayaa shirkii ka dhacay magaalada Istanbuul ee dalka Turkiga bishii Juun ee sannadkan kusoo bandhigay warqado ku saabsan lacago fara badan oo loogu deeqay Soomaaliya, kuwaasoo aan la ogeyn halka ay mareen. Iyadoo madaxda Soomaalidu ay sheegeen inaanay soo gaadhin lacagahaasi.\nWarbixinta waxa kaloo lagu sheegay qaabka loo musuq-maasaqay lacag ka baddan Hal Milyan oo dollar, taas oo ahayd lacagta laga qabto Baasaboorka cusub ee Somalia oo laga qaado dadka inta u dhaxaysa $ 100 – 300, isla markaana lacagtaa si gaara loo leexsaday. Sidoo waxa warbixintu daaha ka fayday in Baasaboorka qaab foolxun loo maamulay oo ay arkeen dad laba jeer qaatay, taas oo ay sheegeen inay lumisay kalsoonidii lagu qabay, isla markaana ka dhigtay baasaboorka mid aan waxba ka duwanayn kii lagu beedelay ee dawladii Somalia.\nWaxa kaloo warbixintaa lagu xusay inay Masuuliyiinta dawladda KMG ee Somalia dad aan u qalmin siiyeen Diplomats Passport, kaas oo ay sheegeen in Madaxweyne Shariif siiyay dad qaramada midoobay xayiraad saartay ganacsigooda iyo dhaqdhaqaaqooda. Sidaa awgeed ay suurta gal tahay inay qaar ka mid ah kooxaha aragagixisada uu u gacangalay oo ay waxyeelo ku geysaan karaan, iyagoo ku safraya Diplomats Passport-ka dawladda Somalia bixisay, waxayna kooxda warbixintaa qortay tusaale u soo qaateen qaar ka kid ah Kooxda Al-shabaab ee dagaalka kula jira dawladda taagta daran iyo ciidamada AMISOM ee Somalia oo haysta baasaboorada lagu aqoonsado dublamaasiyiinta, iyagoo tusaale usoo qaatay sida lagu xusay warbixintaa afhayeenka Al-shabaab Sh. Cali Dheere oo haysta laba Baasaboor oo mid yahay Dublamaasi Passport, isla markaana ay taasi tahay khatar weyn oo dhinaca amaanka ah.\nPublished July 17, 2012 By info\nMadaxtooyadda Somaliland Oo Dhawaaq Cod Dheer Amnesty International Kaga Dalbatay In Shuruud La’aan Lagu Sii Daayo Boqor Buur-madaw Kaga jawaabtay Cafis Borobagaando Ah


Cillada ay ilmaha ku dhashaan ee down syndrome iyo daryeelka ay u baahan yihiin – Barocaafimaad |\nCillada ay ilmaha ku dhashaan ee down syndrome iyo daryeelka ay u baahan yihiin\nCillada Down syndrome waa cillad ku dhacda jirka iyo maskaxda kana soo bilaabata khalad ku yimaada hida sidayaasha dhalashada ilmaha kahor. Caruurta qabta cillada Down syndrome waxay leeyihiin qaab ka duwan kan caruurtaa caadiga ah. Waxay leeyihiin, waji fidsan iyo qoor gaaban. Sidoo kale waxay qabaan dhinaan xaga maskaxda ah. Taasoo ay ku kala duwanyihiin caruurta qabta cillada Down syndrome.\nCillada Down syndrome waa mid qofka ku dhashaa waligiis qabayo oo aan daawo lahayn. Balse hadii la caawiyo qofka qaba cilladaan wuxuu ku noolaan karaa nolol wanaagsan oo farxad leh.\nMaxaa sababa cillada down syndrome?\nCillada Down syndrome waxaa sababa khalad ku dhaca qaabab yar yar oo ku dhex jira unugyada jirkeena. Caadi ahaan qof walba wuxuu leeyahay malaayiin unugyo ah oo jirkeenu ka samaysan, unugyada dhexdooda waxaa kujira qaabab yar yar oo loo yaqaan koromasoomo. Dadka caadiga ah waxay leeyihiin 46 koromasoom , balse dadka ku dhasha cillada Down syndrome waxayn yeeshaan 47 koromasoom. Sidaa daraadeed hadii qofku yeesho in kabadan xadiga caadiga ah ee koromasomada jirkeenu leeyahay waxaa isbadala qaab dhismeedka jirka iyo maskaxda qofka. Taasoo keenaysa in qofku noqdo mid jir ahaan iyo maskax ahaan wax u dhimanyihin. Khuburada caafimaadku ilaa hada ma oga sababta keentay cillada Down syndrome. Balse waxaa jira waxyaalo siyaadin kara inaad dhashid ilma qaba cillada Down syndrome. Waxaana kamid ah;\nHooyada oo uur yeelata ayada oo da’deedu wayn tahay\nHadii walaalahaa qaar kamid ah uu qabo cillada down syndrome\nHadii aad horay u dhashay ilma qaba cillada Down syndrome\nAstaamaha lagu garto cilladaan\nCaruurta ku dhasha cillada Down syndrome waxay leeyihiin ama lagu gartaa calaamadahan;\nQaabka samayska wajiga oo ka duwanaada kan dadka caadiga ah, wajigu wuxuu noqonayaa mid siman oo aan lahayn qaabka dadka kale, dhagaha oo yar yaraada, indhaha oo noqda kuwa buur buuran, iyo afka oo yaraada.\nQoorta oo gaabata ama noqota mid ka gaaban sida dadka caadiga ah, gacmaha iyo lugaha oo gaa gaabta.\nMurqaha oo daciifa iyo kala goysyada oo dabca\nQofka oo caqligiisa ama garashadiisu yaraato\nInta badan caruurta ku dhalata cillada Down syndrome waxay sidoo kale ku dhashaan xanuuno kale sida, wadna xanuun ama cillad xaga wadnaha ah, xiidmaha, dhagaha, iyo neefsashada oo dhibta. Dhamaan xanuunadan waxay nolosha bukaanka ka dhigayaan mid adag, waxayna keenaan dhibaatooyin caafimaad sida, neefsashada oo qofka ku adkaata, infekshino kala duwan, dhaga la aan. Balse nasiib wanaag inta badan cuduradaan waa kuwo la dawayn karo.\nDaryeel noocee ah bey u baahan yihiin caruurta ku dhasha cilladaan?\nIlmaha ku dhasha cillada Down syndrome wuxuu u baahan yahay daryeel ka duwan midka ay u baahan yihiin caruurta caadiga ah. Sidaa daraadeed waa in si deg deg ah baaritaan caafimaad loogu sameeya marka cunnugu dhasho. Ilmaha ku dhasha cilladaan waxaa laga baaraa inuu qabo dhibaatooyin caafimaad sida, xanuunada indhaha, dhagaha, qanjirka taroodka iyo kuwo kaloo badan. Hadii xilli hore la ogaado in cunnugu qabo qayb kamid ah cuduradaan waa in si deg deg ah loo daweeyaa, si aysan saamayn ugu yeelan koritaanka iyo nolosha cunuga.\nBadanaa ilmaha ku dhasha cilladaan waxay u baahnadaan in lagu tababaro siday hadalka u baran lahaayeen iyo siday socodka u baran lahaayeen. Sidoo kale cunnugu markuu waynaado wuxuu u baahanayaa in la baro qaabkii uu u shaqaysan lahaa si uu noloshiisa u maareeyo. Sidaa daraadeed hadii aad tahay waalid dhalay ilmo xanuunka qaba waa inaad mar walba ku xirnaataa dhakhtar aqoon u leh xaaladaan. Ogoow cilladaan malahan dawo lagu cirrib tiri karo, balse waxay leedahay qaabab qofka noloshiisa iyo caafimaadkiisa loo hagaajin karo ayadoo lala kaashanayo dhakhaatiirta.\nWaalidka dhala caruurta qabta cillada Down syndrome waxaa khasab ku ah inay bartaa oo aqoon dheeri ah u yeshaan cilladaan si ay u maareeyaan caafimaadka iyo nolol wanaaga ilmahooda.\nCaruurta ay luqadda ka cilladeysan tahay iyo sida guriga loogu saacideyn karo\nKu xadgudubka dhimirka caruurta iyo saameynta dheer ay ku yeelan karto


Mogadishu Journal » Kooxo ku loollamaya doonista laacib muhiim u ah Manchester United\nKooxda kubadda cagta ee Barcelona ayaa waxa ay diyaarineysaa dalab ay u gudbiyaan kooxda Manchester United, si ay kaga soo qaataan Marcus Rashford, sida ay Sunday Express werrineyso.\nXiddigga dhaliyay goolka koowaad ee xukunka Ole Gunnar Solskjaer kullankii 5-1 Cardiff kaga adkaadeen ayaa si aad ah mustaqbalkiisa shaki loo gelinayay, maadaama horumarka uu sameynayo iyo fursad la’aanta ka heysatay Old Trafford ay ahayd mid aad u kala fog.\nLaacibka reer England ayaa waxaa si aad ah loola xiriiriyay kooxaha AC Milan iyo Real Madrid.\nSi kastaba ha ahaatee, haddii laacibkan uu noqdo mid la heli karo, Barca ayaa dooneysa inay geeyaan garoon ka Camp Nou.\nInkastoo ay arrin gaar ah noqon doonto sida uu fursad uga helo macallinkan ku meel gaarka ah ee Solskjaer, haddana bartilmaameed xooggan ayuu u yahay Barcelona.\n21-jirkan kasoo qalin jebiyay kuliyadda Manchester United ayaa waxa uu dhaliyay shan gool horyaalka Ingiriiska, waxaana uu u baahanyahay inuu si joogto ah u ciyaaro.\nWaxaana uu hadda dalabaad ka helayaa Barcelona oo dooneysa inay beddel kaga dhigto Luis Suarez, Milan iyo Real Madrid, inkastoo Barca ay tahay kooxda ugu horreyso loollankiisa.


SAMUU'EEL LABAAD 6 - Kitaabka Quduuska Ah\nSAMUU'EEL LABAAD 6\n1Markaasaa Daa'uud haddana soo ururiyey raggii reer binu Israa'iil oo la doortay oo dhan, waxayna ahaayeen soddon kun.\n2Dabadeedna Daa'uud baa kacay, oo la tegey dadkii isaga la jiray ee ka yimid Bacale Yahuudah oo dhan, inay xaggaas ka soo qaadaan sanduuqii Ilaah, kaasoo lagu magacaabo Magaca, waxa weeye Magaca Rabbiga ciidanka ee dhex fadhiya keruubiimta.\n3Oo sanduuqii Ilaah gaadhi cusub bay saareen, iyagoo ka soo bixiyey gurigii Abiinaadaab oo buurta ku yiil; markaasaa gaadhigii cusbaa waxaa waday Abiinaadaab wiilashiisii oo ahaa Cuusaah iyo Axiyoo.\n4Oo sidaasay uga soo bixiyeen gurigii Abiinaadaab, oo buurta ku yiil, iyagoo wada sanduuqii Ilaah; oo Axiyoo ayaa sanduuqii hor maray.\n5Daa'uud iyo reer binu Israa'iil oo dhammuna Rabbiga hortiisay ku cayaareen iyagoo haysta cayn kasta oo alaabta muusikada ah oo ah qori beroosh la yidhaahdo, oo alaabtaasu waxay ahaayeen kataarado, iyo shareerado, iyo dafaf, iyo shuguxshugux iyo suxuun laysku garaaco.\n6Oo markay yimaadeen meeshii hadhuudhka lagu tumi jiray oo Naakoon ayaa Cuusaah gacanta ku fidiyey sanduuqii Ilaah, wuuna qabtay; maxaa yeelay, dibidii sidday ayaa turunturootay.\n7Markaasaa Rabbigu aad ugu cadhooday Cuusaah; oo Ilaahna halkaasuu ku dilay qaladkiisii aawadiis, oo sanduuqii Ilaah agtiisa ayuu ku dhintay.\n8Oo Daa'uudna taas buu ka xumaaday, maxaa yeelay, Rabbigu degdeg buu u qabtay Cuusaah, oo meeshaas magaceediina wuxuu u bixiyey Feres Cuusaah, oo ilaa maantadanna waa la yidhaahdaa.\n9Oo Daa'uudna Rabbiga wuu ka baqay maalintaas, oo wuxuu isyidhi, Sanduuqa Rabbigu sidee buu iigu imanayaa?\n10Sidaas daraaddeed Daa'uud wuu diiday inuu wado sanduuqii Rabbiga oo uu geeyo magaaladii Daa'uud; laakiinse Daa'uud sanduuqii buu gees ugu leexshay gurigii Cobeed Edoom kii reer Gad.\n11Oo saddex bilood ayaa sanduuqii Rabbigu gurigii Cobeed Edoom yiil; oo Rabbiguna wuu barakeeyey Cobeed Edoom iyo reerkiisii oo dhanba.\n12Markaasaa Daa'uud loo soo sheegay oo lagu yidhi, Rabbigu waa barakeeyey Cobeed Edoom reerkiisii, iyo wixii uu lahaa oo dhan, taasuna waa sanduuqa Ilaah aawadiis. Markaasaa Daa'uud tegey oo sanduuqii Ilaah ka soo qaaday gurigii Cobeed Edoom oo farax ku soo geliyey magaaladii Daa'uud.\n13Oo markii kuwii sanduuqa Rabbiga siday ay lix tallaabo socdeen wuxuu allabari u qalay dibi iyo nef kale oo shilis.\n14Oo Daa'uudna Rabbiga hortiisuu xooggiisii oo dhan ugu cayaaray, wuxuuna guntanaa eefod dhar wanaagsan laga sameeyey.\n15Sidaasay Daa'uud iyo reer binu Israa'iil oo dhammu u soo qaadeen sanduuqii Rabbiga, iyagoo qaylinaya oo buunna ka dhawaajinaya.\n16Oo markuu sanduuqii Rabbigu soo galay magaaladii Daa'uud ayaa Miikaal oo ahayd ina Saa'uul dariishadda wax ka fiirisay, oo waxay aragtay Boqor Daa'uud oo boodboodaya oo Rabbiga hortiisa ku cayaaraya; markaasay quudhsatay.\n17Sanduuqii Rabbigana gudahay soo geliyeen oo meeshiisii bay dhigeen, taasoo ahayd teendhadii Daa'uud u dhisay badhtankeeda; kolkaasaa Daa'uud Rabbiga hortiisa ku bixiyey qurbaanno la gubo iyo qurbaanno nabaadiino.\n18Oo Daa'uudna markuu dhammeeyey qurbaankii la gubayay iyo qurbaannadii nabaadiinada ee uu bixinayay ayuu dadkii ugu duceeyey magicii Rabbiga ciidammada.\n19Markaasuu wuxuu dadkii oo dhan, iyo xataa dadkii badnaa oo reer binu Israa'iil oo dhan, rag iyo dumarba, mid kasta siiyey xabbad kibis ah, iyo cad hilib ah, iyo fud sabiib ah. Markaasaa dadkii oo dhan mid waluba gurigiisii tegey.\n20Markaasaa Daa'uud u noqday inuu reerkiisii u duceeyo. Oo Miikaal oo ahayd ina Saa'uul ayaa u soo baxday inay Daa'uud ka hor timaado, oo waxay ku tidhi, Boqorka reer binu Israa'iil qurux badnaa maanta, kaasoo maanta isku hor qaawiyey gabdhihii addoommadiisa sida waxmatarayaasha midkood isugu qaawiyo oo kale!\n21Markaasaa Daa'uud Miikaal ku yidhi, Waxay ahayd Rabbiga hortiisa, kii iga doortay aabbahaa iyo reerkiisii oo dhan, oo iga dhigay amiir u taliya dadka Rabbiga, kuwaas oo ah reer binu Israa'iil; oo sidaas daraaddeed ayaan Rabbiga hortiisa ugu cayaarayaa.\n22Oo weliba intaas waan ka sii liidanayaa, oo waan isla xumaanayaa, laakiinse gabdhihii aad ka hadashay xaggooda derejaan ka lahaan doonaa.\n23Oo Miikaal oo ahayd ina Saa'uulna ilaa maalintii ay dhimatay ilmo ma dhalin.\n< SAMUU'EEL LABAAD 5\nSAMUU'EEL LABAAD 7 >


Yoweri Moseveni “Al-shabaab Waxaa Macquul Ah In Ay Askar Naga Haystaan” – Goobjoog News\nMadaxweynaha dalka Uganda Yoweri Moseveni ayaa sheegay isaga oo ku sugan magaalada Tokyo ee dalka Japan inay maqcuul tahay in qaar ka mid ah askartooda ay gacanta ugu jiraan Xarakada Al-shabaab.\nMoseveni ayaa sheegay in ay la yihiin 6 ka mid ah askartooda, ka dib weerarkii Janaale ay Al-shabaab ku qaadeen 1-dii bishan September.\nWaxa uu tilmaamay Madaxweynaha in weerarkaasi ay kaga dhimatay 19-ka mid ah Askartooda halka ay Al-shabaab sheegeen inay dileen 50 ka tirsan askarta AMISOM ee ka yimid Uganda.\nDhinaca kale madaxweynaha Uganda ayaa sheegay in askar intaasi la eg in laga dilo ay ahayd qalad ay sameeyeen ciidamadooda, islamarkaana saraakiishii halkaasi shaqo joojin lagu sameeyay, lana soo taagayo maxkamad ciidan waa sida uu hadalka u dhigaye.\n“Waa qalad ay sameeyeen ciidamadeena in nalaga laayo askar intaasi la eg. Cidankeena wey jiifteen, dhammaan saraakiisheenii halkaasi joogtay shaqada waa laga joojiyay, waliba waxaa la saari doonaa maxkamad Milatari” ayuu yiri Moseveni\nUgu dabeyn madaxweynaha dalka Uganda ayaa sheegay in ciidamadiisa ay Soomaaliya ka bixi doonaan sida uu sheegay marka ay qatarta dhamaato.\nCiidamo ka mid ah Xarakada Al-shabaab ayaa 1-dii bishan weeraray xero ay ciidamada AMISOM ku lahaayeen deegaanka Janaale ee gobalka Shabellaha Hoose.\nTaliska Milatariga Uganda ayaa horay u sheegay in laga dilay 12- Askari, sidoo kalena waxa ay beeniyeen in askar laga haysto.\nWararkii Ugu Dambeeyay Dilal La Xiriira Aano Qabiil Oo Ka Dhacay Galgaduud\nXuoxyh kvcknj Buy viagra no prescription cialis coupon cvs\nGpkfyu mtzpcl cheap viagra\nbuy cheap viagra online buy viagra kansas\ncialis online prescription buy 5mg cialis\nhttps://okpharmp.com/ cialis daily generic\nXtngzv cndfmf viagra once Qfkyh\nNprvjq ylhijk overnight viagra Zcbqb\nBimxxz vhzhkq real money casino games Qdquo\nFyjlli qjkpuk non prescription ed pills Risxz\nXcdmwt fbqygm generic cialis 5mg australia Kwykz\ndrugs from canada http://pharmacy-onlineasxs.com/ family pharmacy\npharmacies medical pharmacy dysfunction\nBswkjw prglfu sildenafil ed Wecvr\nMadaxweyne Shariif Xasan “Shacabka Koonfur Galbeed Ha u Istaagaan La Dagaallanka Al-shabaab”


Garoonka diyaaradaha Jowhar oo laga soo celiyay Sarkaal NISA oo loo magacaabay Gobolka Sh/dhexe | War La Helaa Talo La Helaa\nHome WARARKA MAANTA Garoonka diyaaradaha Jowhar oo laga soo celiyay Sarkaal NISA oo loo magacaabay...\nGaroonka diyaaradaha Jowhar oo laga soo celiyay Sarkaal NISA oo loo magacaabay Gobolka Sh/dhexe\nWararka naga soo gaaraya Magaalada Jowhar ee Caasimadda maamulka Hirshabeelle ayaa waxa ay sheegayaan in diyaarad siday Sarkaal ka tirsan NISA oo loo Magacaabay hoggaaminta Ciidanka NISA ee Shabeellaaha dhexe in laga soo celiyay Jowhar.\nSidda ay xaqiijiyeen ilo lagu kalsoon yahay Sarkaal waxaa magacaabay Ku simaha Taliyaha Nabad Suggida Soomaaliya ahna Taliye Ku xigeenka NISA Fahad Yaasiin, waxaana la sheegay Garoonka Diyaaradaha Jowhar inay u diideen inuu ka dago Ciidan Militari ah oo ku hayb ah Sarkaalka haysta Nabad Suggida Gobolka Shabellaha dhexe.\nDadaalo kala duwan oo la isku dayay in Sarkaalkaasi uu u gudbo Magaalada gudaheeda ayaa ugu dambeyn suurageli wayday, waxayna taasi keentay in dib uu ugu soo laabto Magaalada Muqdisho Sarkaalkii dowladda u magacowday Ciidamada NISA ee Gobolka Shabellaha dhexe.\nMadaxweynaha Hirshabelle ayaa labo bil ka hor wuxuu magacaabay Taliyaha NISA ee Shabellaha dhexe, kadib markii xilkii laga qaaday Taliyihii hore oo lagu magacaabi jiray C/qaadir Cabdulaahi Xaayow, waxaana xilkaasi loo magacaabay Sarkaal lagu magacaabo Macalin Aadan.\nIlo wareedyo ayaa xaqiijinaya in Hirshabelle aysan ku qanacsaneyn in loo soo magacaabo Taliyaha Nabad Suggida Gobolka Shabellaha dhexe, xilli uu joogo Sarkaal Madaxweynaha Hirshabelle uu magacaabay, balse labadii bilood ee la soo dhaafay Saad & taageero uu ka waayay dowladda Soomaaliya.


Moments leh saaxiibo 16\nMiyaad rumaysan tahay cilmi ahaanshaha sida sayniska? Hadday saas tahay, intee le'eg ayey tahay in loo tixgeliyo sidii loola xiriiri lahaa nolosha dadka iyo danaha?\nHaddii astrology tahay, markaa astrology waa saynis. Sida ereygu tilmaamayo, astrology waa sayniska xiddigaha. Waxaan aaminsanahay inay astrologydu tahay midda ugu weyn ee sayniska, laakiin waxaan sidoo kale aaminsanahay in kuwa ugu badan ee kahadlaya astrology, kuwaas oo horoscopes ama saadaaliya dhacdooyinka mustaqbalka, waxbadan ka garanaya dulucda guud ee qaar ka mid ah muuqaalka jireed ee astrology. . Waxaan aaminsanahay wax weyn oo ku saabsan astrology iyo wax aad u yar oo ku saabsan kuwa xiddigiska yaqaanno. Astrologerku waa midka yaqaan sharciyada xukumaya jiritaanka jaranjarada, gudashadooda gudaha iyo dibadaba, saamaynaha ka imanaya kuna hawl gala xubnahan laxiriira midba midka kale, iyo shuruucda xukuma oo xakameeya saameyntooda xiriir la leh midba midka kale iyo ficilkooda nin.\nAstrologerku waa kan yaqaan waxaas oo dhan, laakiin astrologer ma aha kan ka hadla waxa uu yaqaan. Wuxuu ogyahay inuusan sii ahaan karayn xiddig-xiddig ama uga sheekeyn wixii dhacay ama hore u sii saadaalin kara una saadaalin kara dhacdooyinka soo socda, iyo, adeegga, inuu lacag helo. Xiddig xiddig, macnaha dhabta ah ee ereyga, waa inuu ka weynaaday waxyaabihii dunida oo uu ka sara maray adduunka si uu u noqdo xiddigaha iyo waxa loola jeedo 'xiddigood' ' run ahaantii lama yaqaan, xitaa kuwa raacsan ee sida saxda ah u ah sayniska sida cilmiga xiddigiska. Astronomy waxay la macaamilaan himilooyinka, weynaanta, masaafada iyo dastuurka jir ahaaneed ee unugyada jannada. Astrology waa sixirka ama sayniska qarsoon ee cilmiga xiddigiska. Waxaan aaminsanahay in qodobbada yar ee iftiinka leh ee aan ugu magac-darnayno cirka ay macno weyn noogu fadhido wixii loo yaqaan astronomer ama astrologer kasta, oo ku qora cinwaankaas, weligiis.\nXiddiguhu waxay la xidhiidhaan nolosha aadanaha iyo danaha ilaa iyo inta aan ka mahadcelin karno oo aan fahmi karno. Had iyo jeer waxay qaban doonaan xiisaha maanka aadanaha.\nMaxay tahay sababta dhalashada adduunka ee jireed saamayn ku yeelatay maslaxadda maskaxda?\n'Dhalashada' dhalashadu waxay muhiim u tahay mustaqbalka is-weydaarsiga maxaa yeelay wakhtigaas waxay ku jirtaa xaalad aad u muhiim ah, oo dhammaan aragtiyadii la helay waxay yeelan doonaan saameyn joogto ah. Wixii markaa ka dambeeya si fiican looma beddeli karo. Saameynta ka dhalanaysa waqtiga dhalashada waa inay saameyn gaar ah ku yeeshaan nolosha mustaqbalka maxaa yeeley saadaalinta saameynta waxay saameyn ku yeelan doontaa jirka astralka ah ee xasaasiga ah. Ka hor intuusan dunida soo gelin, jidhku wuxuu ku tiirsan yahay inuu naftiisa ku noolaado nolosha jireed ee waalidkeed. Waxay ku nooshahay adduunka oo kaliya wakiil. Waxay ku nooshahay adduun gudaheeda adduun jireed. Wali ma aysan neefsan afkeeda, taas oo ah bilowga noloshiisa madaxbannaan. Xilliga dhalashada jidhku waa ka go'ay waalidkiis mana sii neefsanayo wakiil ahaan, laakiin waxay ka soo jiidataa neeftiisa nafteeda waalidnimadeeda. Jidhku dib dambe ugama qarsado ama kama difaaco adduunka dibadiisa iyo saameynta jidhka hooyadeed; waxay ku nooshahay adduunka jidhkeeda, iyada oo aan la helin difaac kale ama dabool. Dhammaan saameynta markaa ku guuleysatey waqtigaas waxay si xamaasad leh u muujinayaan jirka astral-ka-dhasha, kaasoo markaa u eg filim nadiif ah ama saxan, oo diyaar u ah inuu helo dhammaan aragtiyaha iyo saameynta, oo loo geysto nolosha, xitaa sida jirka jirku yeelan karo qaado nabar ama sumad lagu soo qaaday nolosha hore. Sababtaas awgeed daqiiqada dhalashada ayaa muhiim ah oo saameyn doonta nolosha adduunka ka dib.\nSidee ayey dhalashadeeda u ogaaneysaa mid ka mid ah aayihiisa dunida?\nIn daqiiqada dhalashada ee dunida ay go'aamiso hal aayada aan aaminsanahay, laakiin in ay had iyo jeer go'aamiso aayaha aanaan rumeysneyn. Ujeeddada ayaa lagu go'aamiyaa dhalashada oo keliya marka qofku doonayo inuu u noolaado si sax ah iyadoo la raacayo xoojinta la helay xilligii dhalashada. Xilliga dhalashada jirka astral ee ilmuhu wuxuu u eg yahay saxan sawir oo si weyn loo dareemayo. Markiiba waxaa loo soo bandhigayaa dunida jireed saamayntooda hadda socda ayaa lagu soo qaatay. Neefsashada ugu horeysa ee ilmuhu waxay diiwaan gelisaa saameynta iyo dareenka uu ku yeesho jirka dareenka aadka u dareemaya, aragtiyahaasna waxaa lagu dhajiyay jirka astral ee ilmaha dhasha ah isla markaaba waxaa la helaa aragtiyo la helayo laguna xafidayo saxan sawir ah. Ku noolaanshaha si waafaqsan himilada hal qof ayaa ah sidaa daraadeed in la raaco talooyinka la soo jeediyay oo lagu noolaado si la mid ah aragtidiisa la helay xilligii dhalashada Muuqaalladaas waxaa lagu soo qaatay horumarka jirka iyo isticmaalka maanka. Muuqaalladaasi waxay ka muuqdaan asalka waxayna sawirradooda ku tuuraan maskaxda, maskaxduna waxay ku leedahay aayaheeda iyada oo ay u siiyeen sawirradan. Waxay, maskaxdu u dhaqmi kartaa iyada oo loo eegayo dareenka iyo soojeedimaha ka imanaya aragtiyaha ama waxa laga yaabaa in ay khariidad ka dhigaan dariiq aad uga duwan aragtiyadii la helay. Waxaas oo dhami waxay kuxiran yihiin maskaxda ama iswada, inay tahay mid kufilan isla markaana raba inuu shaqo ka qabto adduunka aan ahayn tan soojeedinta saameynta jinsiga.\nSidee ayay saameyn ugu yeelan kartaa dhalashada, ama mid ka mid ah aayihiisa, waxay la shaqeeyaan karma ee ego?\nKarma waa natiijada waxa qofku ku fikiray ama qabtay; Waxa qof ku fikiray oo qabtay waa aayahiisa, laakiin ficilka iyo himiladu waxay khuseeyaan oo keliya wakhti cayiman. Muddada halkan lagu soo jeediyay waa cimri dhan. Ujeeddada, markaa, muddada, waa halmar karma muddada; muddadan waa nolosha jirka oo ku dhashay dunida. Fikradaha iyo ficillada hal qof oo nolosha ka mid ah ayaa keena oo keena shuruudaha nolosha dambe ee guulaha leh; Saamaynta uu ilmuhu ku yeeshay dhalashada ayaa ah astaamaha waxa qofku hore u soo qabtay iyo waxa laga yaabo inuu ka qabto waqtiga xaadirka ah. Waqtiga dhalashada, sidaa darteed, waa inuu ku soo beegmo oo la shaqeeyaa karma noloshaas, maxaa yeelay waa karma, ama natiijada ficilada.\nSaameynta meeraha ma loo shaqeeyaa si loo maareeyo karma aadanaha, ama masiirka. Hadday haa tahay, xagee ayuu xor ka imaan karaa?\nHaa, saameynta meeraha iyo dhammaan saameynta kale ee dhan waxaa loo isticmaalaa fulinta iyo go'aaminta masiirka. Laakiin xaqiiqada ninku waa wixii uu naftiisu u fidiyay. Muxuu yahay himilada uu hadda ku sugan yahay ma aqbali karo; si kastaba ha noqotee waa uu bixiyay oo ay tahay inuu aqbalo. Waxaa la dhihi karaa ninku ma bixin doono wax uusan jeclayn, sidaas darteedna, ma bixin doono masiirka uusan jeclayn. Diidmada noocan ahi waa mid indho-gaaban. Waxa ninku doorto ama u bixiyo naftiisa ama kuwa kaleba waa inay kuxirantahay kartidiisa xulashada iyo qaabkiisa uu ku bixin karo. Nin jaahiliin ah oo caqli badan, ama oday da 'yar oo liita, ayaa midkastaaba dooranaya oo bixin kara si ka duwan aqoonta iyo habkiisa. Waxa uu qofku doorto ama iskaga tuuro sidii wiil ahaan kaligiis looma qiimeyn karo sannadaha dambe, maxaa yeelay wiilku wuxuu ku koray da 'xagga aqoonta iyo qadarinta waxyaabaha, iyo caruusadda caruusadda ama caruusadda ayaa heley tixgelin aad u yar natiijadaas. Qofka u adeegsaday garsoor yar heshiis markuu galay, sikastaba wuu ku xidhan yahay qandaraaskiisa, si kastaba ha noqotee qoomamo badan oo qoomamo ah ayaa laga yaabaa inay tahay barashada nooca heshiiska. Waa laga yaabaa inuu mudaaharaado, laakiin mudaaharaadku kama joojinayso waajibka saaran. .\nMid kastoo wakhtigan xaadirka ah ama noloshii la soo dhaafay midkood ayaa qandaraas ku qaatay waxa uu ugu yeedhay mustaqbalkiisa. Kani waa karma uu isagu leeyahay, ama heshiiska uu isagu sameeyey. Waa uun. Xornimada qofku wuxuu kuxiran yahay waxa uu doonayo in uu sameeyo, ama waxa uu doonayo in uu helo, laakiin waxa uu go’aansado in uu sameyn doono. Ninka aaminka ahi xooggiisa kuma lumiyo qorshaynta sidii uu u burburin lahaa heshiis ama naftiisa uga bixi lahaa masuuliyadiisa. Ninkii daacadda ah naftiisuu naftiisa ugu dadaalaa sidii loo buuxiyo qandaraaskiisa ugana soo bixi lahaa mas'uuliyadiisa. Isla mar ahaantaana, haddii heshiiska ama mas'uuliyadaha uu u arko wax aan loo baahnayn ma sameyn doono qandaraas kale oo noocaas ah, kumana qasbanaan doono inuu isagu xilalkaas jeclaado. Qandaraasyada iyo mas'uuliyadaha noocaas ahi waa masiirka ama karma, oo qofku naftiisa u sameeyey.\nXornimadiisa ayaa imaaneysa goorta uu go’aansanayo sida uu ula tacaali doono masiirkiisa ama karma. Miyuu isku deyi doonaa inuu ka baxsado, mise wuxuu wajahayaa oo ka shaqeeyaa? Tanina waxay ku jirtaa rabitaankiisa xorta ah. Siduu u adeegsado doorashada, ayaa go'aan ka gaari doona mustaqbalkiisa mustaqbalkana wuu ku xirnaan doonaa sidii uu hadda ku xiran yahay.


Turkish Airlines oo ka digtey duullimaad been abuur ah oo la sheegay inuu ”tegayo” Muqdisho (Wacaal dheeraad ah) | Hadalsame Media\nHome Arrimaha Caalamka Turkish Airlines oo ka digtey duullimaad been abuur ah oo la sheegay...\n(Istanbul) 08 Luulyo 2020 – Waxaa war kasoo baxay hay’adda Turkish Airlines lagu beeniyey jiritaanka duullimaad la sheegay inay shirkaddaasi Muqdisho ku tegeyso 10-ka Luulyo, kaasoo ka baxaya Istanbul, sida warka lagu sheegayey.\n”Turkish Airlines waxay kaliya duullimaad kiro ah ku tegi doontaa magaalada Muqdisho marka la gaaro 12-ka Luulyo, waana dayuurad ah nooca Airbus A330. Wixii wacaal ah oo dheeraad ah kala xiriir xafiisyada aanu ku leennahay Muqdisho,” ayaa lagu yiri qoraalka.\nWaxaa halkan ka cad in Turkish Airlines aysan sidoo kale si toos ah weli u bilaabin duullimaadyadii ay ku tegi jirtey Muqdisho, balse ay kaliya halkaa u direeyso duullimaad mar soo bood ah oo kiro ah.\nDuullimaadka 10-ka Luulyo ayaa la sheegay inay wadaan dad doonaya inay umadda furtaan, sidaa darteed, waxa dadka loo sheegayaa inay ka feejignaadaan.\nPrevious articleMa Ciidanka Haramcad ayaa ka baxaya Dhuusamareeb? Maamulka Galmudug oo ka hadlay\nNext articleCiidamada Daraawiishta Puntland oo gadood sameeyey & rasaas dhacday (Waxa la isku hayo)


Home Wararka Dagaalyahano ka tirsan Al-shabaab oo duqeyn lagu dilay\nDagaalyahano ka tirsan Al-shabaab oo duqeyn lagu dilay\nDowlada Itoobiya ayaa sheegtay in duqeyn dhanka cirka ah ay ku dileyn ku dhawaad 70 dagaalyahan oo ka tirsan Al-shabaab,Sida lagu shaaciyay Warbaahinta dalkaasi.\nHawlgalkaaan ayaa waxaa fuliyay ciidmada Itoobiya ee qeybta ka ah AMISOM kuwaasi o ku sugan qeybo ka mid ah Koonfurta iyoBartamaha Soomaaliya.\nTaliyaha ciidamada Cirka Itoobiya General Yilma Merdassa ayaa sheegay in duqeyntaan sidii loogu talagalay ufushay,sidookale waxuu itaas raaciyay in hawlgalada ka dhanka ah Al-shabaab ay sii xoojin doonaan.\nCiidanka Itoobiya ayaa qeyb ka ah ciidamada AMISOM ee ku sugan gudaha Soomaaliya waxaymna inta badan dagaalo la galaan dagaalyahanada Al-shabaab oo dagaal kala soo horjeeda Ciidamada Dowlada Soomaaliya iyo kuwa AMISOM.\nPrevious articleMadaxweyne Xaaf oo beeniyay in Xilka laga qaaday\nNext articleMooshiin ka dhanac ah Madaxweyne Ku xigeynka Galmudug oo manta laga doodayo\nKooxda Qiyaano Qaran oo Day dayeeyso Qorshe Kale oo ay ku...\nWabigga Shabeelle oo Fatahaad Sameeyay


Muqdisho: Gudoomihii sadexaad ee degmooyinka Banaadir oo xilka laga wareejiyey – Mareeg.com somalia, World News and Opinion.\nMuqdisho – Mareeg.com: Waxaa maanta si rasmi ah xilka u wareejiyey gudoomihii hore ee degmada Hiliwaa ee gobolka Banaadir, Cumar Cabdulle (Jacfaan), kadib markii uu xilka ka qaaday gudoomiyaha gobolka Banaadir Xasan Maxamed Xuseen (Muungaab).\nXaflad maanta ka dhacday xarrunta degmada Hiliwaa ayuu xilka ku wareejiyey gudoomihii hore ee degmadaas, waxaana xilka la wareegay gudoomiyaha cusub Maxamed Axmed Xaashi.\nGudoomihii hore Cumar Jacfaan ayaa sheegay inuu gacan siinayo maamulka cusub ee degmada Hiliwaa, halka gudoomiyaha cusub Maxamed Axmed Xaashi uu uga mahad celiyey gudoomiyihii hore howlihii uu soo qabtay oo uu sheegay inuu kasii wedayo halii ay marayeen.\nSidoo kale, guddoomiyaha cusub ayaa sheegay inuu shacabka degmada ugu adeegi doono si wanaagsan, howsha ugu horreysa ee aan ka shaqeynayana waa sugidda amniga, markii aan nabad helno ayaana wax walba heli karnaa ayuu hadalkiisa ku daray.\n“Howsha ugu horreysa ee aan ka shaqeynayo waa ammaanka, waxaana shacabka ka codsanayaa inay igala shaqeeyaan ammaanka, waayo markaas ayaan waddooyin dhisan karnaa, nalal xiran karnaa, banooniga si wanaagsan u ciyaar karnaa,” ayuu mar kale yiri guddoomiyaha cusub.\nWaa gudoomiyihii 3-aad ee xilka laga qaaday, islamarkaana xilka ku wareejiyey gudoomiyaha cusub ee la magacaabay, waxaana horay xilalka u wareejiyey gudoomiyaashii hore ee degmooyinka Shibis iyo Dharkeynley.\nWaxaa jira gudoomiyaal kale oo xilka laga qaaday, inkastoo aan weli la shaacin, waxaana ka mid ah gudoomiyaha degmada Boondheere Cumar Istakiin, waxaana la filayaa inuu sabtida soo socota xilka ku wareejiyo gudoomiyaha cusub ee badelaya.\nGudoomiyasha degmooyinka gobolka Banaadir oo aan aheyn kuwa lasoo doortay ayaa muddo dheere hayey xilalkaas, iyadoo Gudoomiyaha cusub ee gobolka Jen. Muungaab ku dhiiraday inuu xilka qaar ka mid ah.


Al-Shabaab oo sheegtay mas’uuliyadda dilal ka kala dhacay Muqdisho iyo Baledweyne | HalQaran.com\nHome Wararka Maanta Al-Shabaab oo sheegtay mas’uuliyadda dilal ka kala dhacay Muqdisho iyo Baledweyne\nAl-Shabaab oo sheegtay mas’uuliyadda dilal ka kala dhacay Muqdisho iyo Baledweyne\nMuqdisho (Halqaran.com) – Al-Shabaab ayaa durba sheegtay masuuliyadda dilka wiil dhaqtar ahaa oo xalay lagu toogtay Degmada Dharkeenley, xilli uu ku sugnaa goobtiisa ganacsiga oo aheyd meel farmashiye ah.\nWiilka dhalinyarada ee Dhaqtarka ahaa ayaa lagu magacaabi jiray Dr. C/llaahi Yusuuf Suudaani waxaana xarun dadka lagu daaweeyo oo Farmshiye ah uu ku lahaa degmada Dharkeenley, waxaana masuuliyadda dilkaas sheegatay Al-Shabaab oo qirtay in ay ka dambeeyen.\nUrurka Al-Shabaab ayaa dusha u saaray wiilkaasi inuu ka tirsanaa Ciidamada Sirdoonka dowladda, gaar ahaan qaybta dharcadka, balse eheladiisa qaar ayaa arrintaasi been abuur ku tilmaamay.\nWiil qaraabo dhaw la‘ah Dhaqtarka la gu dilay Dharkenleey ayaa warbaahinta u sheegay inay tahay war been abuur ah hadalka ka soo baxay Al-Shabaab ee lagu sheegay in Dr. Cabdullaahi uu ahaa Askari ka tirsan Nabad Suggida.\nAllaha u naxariistee Marxuumkan ayaa wuxuu Jaamacad uga soo baxay dalka Sudan, halkaasi uu ku soo bartay Cilmiga Caafimaadka.\nSidoo kale, ururka Al-Shabaab ayaa sheegtay, mas‘uuliyadda dilal ka dhacay Ceelasha Biyaha iyo Magaalada Baledweyne, halkaasi oo ay ku dileen Askar ka tirsan dowladda.\nDilal ka dhacay Muqdisho


Taliyaha Ciidanka Xoogga Dalka oo la Kulmay Bulshada Magaalada Gaalkacyo • Horseed Media\nYou are here: Home / Somali News / Federal Republic of Somalia / Taliyaha Ciidanka Xoogga Dalka oo la Kulmay Bulshada Magaalada Gaalkacyo\nTaliyaha Ciidanka Xoogga Dalka oo la Kulmay Bulshada Magaalada Gaalkacyo\nFebruary 4, 2018 - By: Abdirahman Abdi\nTaliyaha Ciidanka Xoogga dalka Soomaaliya Jeneraal Cabdweli Jaamac Gorod ayaa kulan la qaatay bulshada qeybaheeda kale duwan ee Magaalada Gaalkacyo. Kulankaasi oo looga hadlay sidii la isaga kaashan lahaa nabad gelyada Magaalada.\nJeneraal Cabdiweli Jaamac Gorod ayaa su’aalo la xiriira amniga Magaalada la weydiiyey, waxa uuna uga warbxiyey bulshadii ka soo qeyb gashay kulanka howsha nabadaynta ah ay wadaan guddiga nabad gelyada isku dhafka ah ee Puintland iyo Galmudug.\nTaliyaha ayaa sheegay in meel wanaagsan marayso dadaalada ku aadan nabadeynta Magaalada Gaalkacyo iyo guud ahaan Gobolka Mudug.\n…Ciidamada labada dhinac waxa ay si hufan u wadaan nabad gelyada magaalada Gaalkacyo iyo guud ahaan gobolka ayuu yiri Taliyaha Ciidanka Xoogga dalka Soomaaliya Jeneraal Cabdweli Jaamac Gorod.\nTaliyaha Ciidanka Xoogga dalka Soomaaliya Jeneraal Cabdweli Jaamac Gorod ayaa shacabka Magaalada Gaalkacyo iyo guud ahaan gobolak Mudug ka codsaday in ay al shaqeeyana Ciidanka isku dhafka ah ee loo xil saaray amniga.l\nUgu dambeen Taliyaha ayaa sheegay in Ciidanka howl galaya amniga Magaalada ay isugu jiraan Boolis iyo Milatari kuwaasi buu yiri in la dejiyey goob loogu tala gaay oo ay kala socdaan amniga Magaalada.


Booliska: Sweden aad ugu bay liitada hubinta rakaabka diyaaradaha - Radio Sweden Somali - Raadiyaha Iswiidhen | Sveriges Radio\nBooliska: Sweden aad ugu bay liitada hubinta rakaabka diyaaradaha\nLa daabacay tisdag 17 februari 2015 kl 11.16\nDawlada Sweden ayaa geed dheer iyo mid gaabanba u fuulaysa in la adkeeyo ammaanka garoomaada diyaaradaha ee Midawga Yurub, si loo ogaado oo loo xidho dadka lagu tuhunsan yahay falalka aragaggixisnimo.\nBalse xaqiiqda ka jirta garoomada diyaaradaha Sweden ayaa middaas ka gedisan, Sweden ayaa aad ugu liidata in ay raacdo sharciyada la xidhiidha hubinta rakaabka diyaaradaha iyo basabooradooda.\nSweden ayaa hadda rabya in dhamaan shirkada diyaaraduhu ay macluumaadka rakaabkooda u gudbiyaan booliska, middaas oo hadda laga sameeyo waddamo badan oo ka tirsan Midawga Yurub, tusaale ahaan dhamaan safarada tegaya waddanka Maraykanka.\n-Basaboorka ayaanu marinaa mashiinka, haddii wax kasta sax yihiin, qofku tigidhkiisa ayaanu eegna, ka dib waxaanu ka qabanaa shandadaha uu sito. Haddiise uu mishuunku soo saaro casaan marka la mariyo basaboorka, waxaanu u yeedhna dadka qaabilsan ammaanka, sidaa waxaa leh Anetta Carlsson, oo ka hawlgasha geggida diyaaradaha ee Arlanda.\nMarka qofku ka dhoofaayo geggida diyaaradaha ee Arlanda, basaboorka ayaa la geliyaa mishiin, halkaas oo dhamaan macluumaadka qofka rakaabka ah uu mishiinku u diraayo hey’addaha Maraykanka, kuwaas oo eegaya in qofkani xaq u leeyahay in u dhoofo waddanka Maraykanka, oo aanu ku jirin liiska argaggixisada.\nSannadii 2004 ayaa Midawga Yurub dhaqan geliyay sharci si ogolaanaya in si atomatig ah loo keydiyo liiska magacyada dadka ka baxaya ama soo gelaya Yurub. Balse sharcigaas ayaan Sweden laga dhaqan gelin. Inkastoo boolisku uu magacyada rakaabka uu ka dalban karo diyaaradaha, balse ma jiraan macluumaad si atomatig loo kaydiyaa. Sida uu sheegaayo Thomas Jacobson, oo dhinaca ammaanka u qaabilsan diyaarada SAS.\n– Sharciga keydinta macluumaadka rakaabku wuu ka shaqeeya waddamada kale ee EU, tusaale ahaan Faransiiska Boortaqiiska iyo Isbayn. Bale Sweden weli middaas kama suurto gelin. Ayuu leeyahay Thomas Jacobson.\nBooliska Sweden ayaa qaba in Sweden ay ka dambayso waddamada Midawga Yurub intooda kale. Patrik Engström oo madax ka ah hawlgalada qaran ee booliska xuduudahaha Sweden\n– Waxaan xaqiijin karaa uun in habkaasi uu yahay mid aan ka faa’idaysan lahayn. Waynu soo xarayn karnaa macluumaadkan si gooni gooni ah, balse middaas shaqo badan weeye, waxay ka wanaagsanaan lahayd in macluumaadkan aan si atomatig ah ugu shubno systamka, ayuu leeyahay Patrik Engström.


Ma wanaagsan tahay in carruurta laga fisho wax badan? | Bezzia\nMa wanaagsan tahay in carruurta laga fisho wax badan?\nMaria Jose Roldan | 17/09/2021 22:21 | Carruurta wax baro\nDhammaan waalidiintu way isku raacsan yihiin markay tilmaamaan korinta iyo barbaarinta ilmahaMa aha hawl fudud oo u baahan samir iyo dulqaad badan. Maskaxda ilmuhu way kobcaysaa waana hawsha waalidka inay ilmuhu yar yar helaan, si ay u awoodaan inay qabtaan waxyaabo kala duwan oo ka caawiya inuu helo madaxbannaani gaar ah.\nWaa inaad taqaanaa sida loo samro oo aadan ka filayn inuu ilmahaagu wax barto markii ugu horeysay. Waalidiin badan ayaa inta badan la kulma dhibaatadan oo kale iyo waa in filashooyinkoodu ay aad uga sarreeyaan sida dhabta ah. Maqaalka soo socda ayaan kugula hadli doonnaa haddii ay wanaagsan tahay in la abuuro taxane laga filayo carruurta.\n1 Muhiimadda ixtiraamka carruurnimada\n2 Carruurtu waa carruur uun\nMuhiimadda ixtiraamka carruurnimada\nQofna kuma dhasho isagoo og waana sababta ay carruurtu ugu baahan yihiin caawinta waalidkood marka ay timaaddo barashada waxyaabaha qaarkood iyo in koritaankooda heerka maskaxda uu yahay kan ugu habboon. Carruurtu waa inay waalidkood hagaan mar walba marka ay timaaddo barashada oo ay hubiso in sannadaha badan, ay bartaan inay isku filnaadaan oo ku tiirsanaadaan. Carruurtu waa carruur waalidkuna ma filan karaan in marka ugu horreysa ee ay is -beddelaan, ay garan doonaan sida loo hadlo oo loola xiriiro dadka kale. Carruurnimadu waa geedi socod dheer oo u baahan dulqaad badan waalidka, mar haddii aan wax walba hal maalin la baran.\nShaki kuma jiro in barbaarintu ay aad ugu daalin karto waalidka, laakiin tani ma aha mid u sarraysa kan yar in la mariyo dalab joogto ah. In kasta oo daalku jiro, waalidku waa inay u dulqaataan mar walba carruurtooda oo raacaan tilmaamaha lagama maarmaanka u ah horumarka iyo barashada.\nCarruurtu waa carruur uun\nMa jirto wax ka abaal iyo nasteexo badan waalidiinta marka loo eego in ilmahoodu maalin walba wax cusub baranayo. Awood u lahaanshaha in la arko sida ilmuhu u korayo iyo in yar oo yar ayaa noqda mid isku filan runtii waa wax la yaab leh waalid kasta. Waa wax iska caadi ah in carruurtu mar walba qaladaad sameeyaan ilaa ay wax ka bartaan. Waa wax dabiici ah oo ku abtirsada aadamaha mana aha sababtan awgeed, waalidku waa inay ka tanaasulaan ama sabraan dulqaadka.\nCarruurtu waa carruur oo keliya sidaas darteedna waa inay u dhaqmaan waxay yihiin. Waalidiintu waa inay dhinac iska dhigaan filashooyinka la abuuray oo ay ku raaxaystaan carruurnimada carruurtooda. Muddo sanado ah, carruurtu way kori doonaan, hanaankooda wax -barashada iyo kobcintana waxay sii ahaan doonaan kuwo ku tiirsan keligood.\nMarka la soo koobo, waalidiin badan ayaa maanta sameeya khaladka weyn ee ah inay u abuuraan rajooyin carruurtooda, kuwaas oo aakhirka aan si buuxda loo buuxin. Barashadu waa geedi socod aad u dheer oo u baahan dulqaad badan waalidka. Carruurta waa in loo oggolaadaa inay wax ku bartaan xawligooda iyagoon dareemin dalabka waalidkood. Carruurnimadu runtii waa marxalad cajiib ah oo nolosha ah, oo ay tahay in carruurta iyo waalidku ku raaxaystaan si buuxda.\nWadada buuxda ee maqaalka: Bezzia » Hooyooyinka » Carruurta wax baro » Ma wanaagsan tahay in carruurta laga fisho wax badan?\nDib -u -kicinta: 3 fikradood oo dib -u -warshadaynta dharka duugga ah\nKa faa'iidayso balastarka guriga


Taariikhdii Labaad 4 SOM - Qalabkii Macbudka - Oo weliba wuxuu - Bible Gateway\nTaariikhdii Labaad 4\nTaariikhdii Labaad 3Taariikhdii Labaad 5\nTaariikhdii Labaad 4 Somali Bible (SOM)\n4 Oo weliba wuxuu kaloo sameeyey meel allabari oo naxaas ah oo dhererkeedu labaatan dhudhun yahay, ballaadhkeeduna labaatan dhudhun yahay, sarajooggeeduna labaatan dhudhun yahay. 2 Oo wuxuu kaloo sameeyey berkeddii naxaasta ahayd, oo qarkeedu gees ilaa ka gees wuxuu isu jiray toban dhudhun, wayna wareegsanayd, oo sarajooggeeduna wuxuu ahaa shan dhudhun, wareeggeeduna wuxuu ahaa soddon dhudhun. 3 Oo hoosteedana waxaa ku yiil wax dibiyo u eg oo ku wareegsanaa, dhudhunba toban, oo berkedda oo dhan hareeraheeda ku wareegsanaa. Oo dibiyadu waxay ahaayeen laba saf, oo markii berkeddii la shubay ayaa iyana la shubay. 4 Oo berkeddu waxay dul saarnayd laba iyo toban dibi, oo saddex waxay u jeedday xagga woqooyi, saddexna waxay u jeedday xagga galbeed, saddexna waxay u jeedday xagga koonfureed, saddexna waxay u jeedday xagga bari; berkeddiina way dul saarnayd, oo dibidii kulligood qaarkooda dambe wuxuu ku jiray gudaha. 5 Oo berkeddii dhumucdeedu waxay ahayd taako; qarkeedana waxaa loo sameeyey sidii koob qarkiis oo kale oo ubax u ekaa; oo waxay qaadday saddex kun oo qiyaasood oo bad la yidhaahdo. 6 Oo haddana wuxuu kaloo sameeyey toban berkedood oo yaryar oo wax lagu maydho, oo shan wuxuu dhigay dhanka midigta, shantii kalena wuxuu dhigay dhanka bidixda, oo wixii allabari la gubo daraaddiis loo bixinayoba iyagaa lagu dhex maydhi jiray; laakiinse berkeddii weysada ahayd waxaa ku maydhan jiray wadaaddada oo qudha. 7 Oo wuxuu kaloo sameeyey tobankii laambadood oo dahabka ahaa, wuxuuna u sameeyey si waafaqsan amarkii iyaga ku saabsanaa, oo iyagii wuxuu dhex qotomiyey macbudka. Shan wuxuu dhigay dhanka midigta, shanna wuxuu dhigay dhanka bidixda. 8 Oo haddana wuxuu kaloo sameeyey toban miis, oo iyagiina wuxuu dhex dhigay macbudka. Shan wuxuu dhigay dhanka midigta, shanna wuxuu dhigay dhanka bidixda. Oo wuxuu kaloo sameeyey boqol maddiibadood oo dahab ah. 9 Oo weliba wuxuu kaloo sii sameeyey barxaddii wadaaddada, iyo barxaddii weynayd, iyo albaabbadii barxadda, oo albaabbadoodiina wuxuu ku dahaadhay naxaas. 10 Oo berkeddii weysada ahayd wuxuu dhigay guriga dhankiisa midigta oo ah xagga bari-koonfureed. 11 Oo Xuuraamna wuxuu sameeyey dheryihii iyo majarafadihii iyo maddiibadihii. Oo Xuuraamna sidaasuu u dhammeeyey shuqulkii uu Boqor Sulaymaan ugu sameeyey guriga Ilaah, 12 kaasoo ahaa labadii tiir, iyo fijaannadii, iyo labadii taaj oo tiirarkii kor saarnayd, iyo labadii shabag oo ku dednaa labada fijaan oo taajajkii tiirarka kor saarnaa; 13 iyo afartii boqol oo rummaan ee labadii shabag lahaayeen, oo shabag kastaa wuxuu lahaa laba saf oo rummaan ah si ay u dedaan labadii fijaan ee taajajkii tiirarka kor saarnaa. 14 Oo isagu wuxuu kaloo sameeyey saldhigyadii, iyo berkedihii saldhigyadii dul saarnaa, 15 oo wuxuu kaloo sameeyey berkeddii weynayd iyo laba iyo tobankii dibi ee iyada ka hooseeyey. 16 Oo weliba dheryihii, iyo majarafadihii, iyo mudacyadii, iyo weelashooda oo dhanba ayaa Xuuraamaabbii Boqor Sulaymaan ugu sameeyey guriga Rabbiga aawadiis oo wuxuu ka wada sameeyey naxaas dhalaasha. 17 Oo boqorku wuxuu alaabtaas ku shubay Bannaankii Webi Urdun oo dhoobada lahaa ee u dhexeeyey Sukod iyo Sereedaataah. 18 Oo Sulaymaanna weelashaas oo dhan wuxuu u sameeyey si faro badan, waayo, naxaasta miisaankeedii lama hubin. 19 Oo Sulaymaan baa sameeyey weelashii guriga Ilaah tiil oo dhan, iyo weliba girgirihii dahabka ahaa, iyo miisaskii ay kibistii tusniintu saarnayd, 20 iyo laambadihii, iyo laambadahoodii yaryaraa oo wada ahaa dahab saafi ah in meesha ugu quduusan horteeda lagu shido sida waafaqsan amarkii iyaga ku saabsanaa, 21 iyo ubaxyadii, iyo laambadihii, iyo birqaabyadii dahabka ahaa, oo dhammaantood wuxuu ka sameeyey dahab aad saafi u ah. 22 Oo alaabtii laambadihii lagu safeeya, iyo maddiibadihii, iyo malgacadihii, iyo idammadiiba wuxuu ka wada sameeyey dahab saafi ah; oo meeshii guriga laga soo geli jirayna, taas oo ahayd meesha quduuska ah albaabbadeedii hoose, iyo albaabbadii guriga macbudka ahba waxay wada ahaayeen dahab.


Ninka looga shakiyay weerarkii New York oo dacwad lagu oogay | Raadgoob\nUllah ayaa laga daaweynayaan dhaawac halis ah, ka dib markii uu ku gubtay “wax jirkiisa ku xirnaa oo qarxay”. Saddex qof oo kale ayay dhaawacyo fudud gaareen.\nLaanta booliska New York ayaa shaacisay in Ullah lagu oogay dacwado la xiriira haysashada hub dembi lagu geystay, taageeridda ficilka argagixiso iyo “halis argagixisanimo”.\nSida boolisku sheegeen, wuxuu u sheegay in ay dhiirageliyeen weeraradii xilligii masiixiyadda lagu qaaday Yurub, isagana uu xushay meesha basaska laga raaco ee Port Authority “ka dib markii uu arkay boorarka xafladaha masiixiyadda oo gidaarada ku dhegan”, sida warbaahinta Mareykanka ku warrameen.\nUllah wuxuu sheegay “in weerarka uu qorsheeyay ka dib markii uu arkay diyaaradaha dagaalka Mareykanka oo duqeynaya xarrumaha ururka la baxay Khilaafada Islaamka ee Suuriya iyo meelo kale”, sidaas waxaa qoray wargeyska New York Times.\nXaaska Ullah, oo aan ku sugnayn Mareykanka iyo xubno kale oo qoyskiisa ka mid ah ayaa hadda la weydiinayaa su’aalo si loo fahmo qaabka lagu xagjireeyay.


Booliska Manchester oo baaritaan ku sameeyey guriga qofka lagu tuhunsan yahay weerarka… – Hagaag.com\nBooliska Manchester oo baaritaan ku sameeyey guriga qofka lagu tuhunsan yahay weerarka…\nPosted on 2 Janaayo 2019 by Admin in World // 0 Comments\nBooliska magaalada Manchester ayaa sheegay in weerar mindi loo adeegsaday oo uu ku dhaawacmay askari iyo labo ruux oo rakaab ah nin ku dhowaaqayay “Allahu Akbar” inuu ahaa fal argagaxiso.\nCiidamo ka tirsan qeybta la dagaalanka argagaxisada ayaa baaritaan ku sameeyay guriga qofka la tuhunsan yahay inuu weerarka geystey kaasoo ku yaal deegaanka Cheetham Hill ee magaalada Manchester.\nDad deris la ah guriga ay ciidamadu baaritaanku ku sameeyeen ayaa sheegay in ay aaminsan yihiin in gurigaa inuu hoy u ahaa qoys Soomaaliyeed oo ka soo guuray dalka Holland 12 sano kahor kana kooban aabe,hooyo iyo afar carruur ah oo ay dhaleen.\nNousha Babaakachel oo deris la ah guriga ay ciidamada la dagaalanka argagaxisada baaritaanka ku sameeyeen ayaa waxa ay sheegtay in qoyska guriga degenaa ay ka koobnaayeen labo wiil oo Jaamacad dhigata iyo wiil kale oo ka shaqeeya garoonka diyaaradaha Manchester Airport halka wiilka ugu yarna uu dib ugu laabtay Soomaaliya, sidoo kale waxa ay sheegtay Nousha in qoysku hal gabarna ay ka mid tahay.\nHaweeneydan ayaa sidoo kale u sheegtay warbaahinta in aabaha iyo hooyada qoyska ay marwalba ku tukan jireen masjid ku yaal halka ay degen yihiin.\nDhammaan dadkii ku noolaa gurigaa ayaa ciidamada la dagaalanka argagaxisada ka soo kaxeeyeen iyadoo su’aalo la weydiinayo.\nMuuqaalo video ah oo la soo bandhigey ayaa waxaa ka muuqanayay shan askari oo dhulka ku haya qofkii weerarka geystey iyo iyadoo gaari la saarayo qofka mindida wax ku weeraray isagoo ku dhowaaqayay “Allahu Akbar” iyo ereyo kale oo lagu ammaanayo ururka Daacish.\nHase yeeshee sida ay daabacday wakaalada wararka ee Reuters Booliska dalka Britain ayaa ka shaki qaba in qofka weerarka geystey uu yahay qof aan dhimirkiisu taam ahayn.\nWeerarkan oo dhacay habeenimadii sanadka cusub uu soo galayay ayaa waxaa qaaday nin 25 jir ah kaasoo isku dayay inuu dad ku dilo halka laga raaco tareenada ee Victoria kuna taal magaalada Manchester.\nLabo mindi ayaa laga helay goobta uu weerarku ka dhacay,saddex ruux oo ku dhaawacantay weerarkan ayaa la dhigey isbitaalka iyadoo dhaawacooda lagu tilmaamay kuwo halis ah balse aan nolosha dhibanayaasha aysan qatar ku ahayn.


Home Wararka WAR DEG DEG:Waare oo sheegay in uu farmaajo iyo kheeyre la heshiiyay+Dhageyso\nWAR DEG DEG:Waare oo sheegay in uu farmaajo iyo kheeyre la heshiiyay+Dhageyso\nMadaxweynha Maamul goboleedka Hirshabeelle Maxamed cabdi Waare oo shir jaariid ku qabtay Magaalada Muqdisho ayaa ku dhawaaqay in Maamulkiisa inuu la hishiiyay Dowlada Fedaraalka ee Soomaaliya oo qilaaf xoogan kala dhaxeeyay Maamul Goboleedyada Dalka.\nMaxamed Cabdi Waare ayaa shaaciyay in xurguftii kala dhaxeesay dowlada lagu dhameeyay wadahadal, sidookale Waare ayaa Xusay in qilaafka taagnaa oo Maamulkiisa kala hishiiyay Dowlada Soomaaliya.\nWaare ayaa sidookale sheegay in maamulkiisa si gooniya ula hishiiayy dowlada dhaxe, waxuuna ugu baaqay Maamul goboleedyada inay dhankooda la hishiiyaan dolwada .\nGolaha Iskaashiga Dowlad Goboleedyada oo qeyb ka ahaa maamulka Hirshabeelle ayaa dhawaan shir ay ku yeesheen Magaalada Kismaayo ee Gobolka Jubada hoose kaga dhawaaqay inay xiriirka kala dhaxeeyay dowlada hakiyeen, waxeyna ku baaqeyn in lahelo gacan sadaaxaad oo dhex dhaxaaadisa.\nHadalkan ka soo yeeray Madaxweynaha Hirshabeelle Maxamed Cabdi waare ayaa dhabar jab waxaa oo ku noqonayaa Golaha iskaashiga Dowlad Goboleedyada oo isku raacsana markii hore in si isku mid ah loo xaliyao tabashada ay qabaan Maamul Gobaleedyada.\nPrevious articleMuqdisho oo Amni Xumo darteed Habeenkii wax dhaqdhaqaaq ah uusan ka Jirin iyo Cabsi Taagan!!\nNext articleSafirka Qatar ee Somaliya oo xalay gurigiisa ku qaabilay MW Waare iyo Warsaxafadeedkii maanta?\nQoraal Kasoo Baxay Xafiiska Madaxweyne Ku-xigeenka Galmudug Oo Waxba Kama Jiraan...\nHooyada Dhashay Gudoomiyaha Deg.Xamar-weeyne”Wiilkeeyga Shirqool ayaa lagu xiray”


Qaxootiga waddanka isku qarinaya oo la ildaran cudurada maskaxda - Radio Sweden Somali - Raadiyaha Iswiidhen | Sveriges Radio\nLa daabacay tisdag 16 maj 2017 kl 10.57\nAlexander:"Waa in aad guriga ku xidhnaatid"\nQaxootiga lagu wareeystay ayaa sheegay in ay la ildaranyihiin hurdo l´aan. sawir: CHRISTINE OLSSON / TT\nBaadhitaan laga sameeyay qaar ka mid ah qaxootiga diidmada helay ee waddanka isku qarinaya ayaa sheegay in ay la ildaranyihiin cudurada maskaxda.\nSababta ayaa ah xaalada ay ku suganyihiin. Raadiyaha Iswiidhan ayaa wareeystay 84 qaxooti oo waddanka sharci darro ku jooga. Kuwan ayaa ka cabanaya hurdo l´aan iyo fikiro ah in ay is dilaan.\n-Dibada ma mari kartid, ma shaqeeyn kartid, caruurta ka ma soo qaadi kartid iskuulka, dukanka ma tegi kartid, waxba ma sameeyn kartid. Waa in aad guriga ka bixin. Waxaa laga yaaba in aan maanta ilbidhiqsi kaga baxsado booliska, birri na la i qabto. Ma seexan karo, wexeey saameeysay caafimaadkeeyga maskaxda, ayuu sheegay nin aan u bixinay Alexander.\nWuxuu diidmadi ugu dambeeysay ka helay heeyada socdaalka lix sanno ka hor. Islamarkiiba waxaan go´aansanay in aan waddanka isku qarino aniga iyo qoyskeeyga, ayuu Alexander sheegay.\nTirada ,sida Alexander, sharci darro ku jooga waddanka boolisku ma oga. Hasayeeshe ayuu boolisku laayahay 12 500 oo qaxooti oo hadda la filayo in ay waddanka isku qarinayaan. Sababta ayaa ah in la caddeyn karin in ay waddanka ka baxeen ka dib markii sharciga loo diiday.\n84:ka qaxooti ee lagu wareeystay baadhitaanka Raadiyaha Iswiidhan ayaa ka yimid 20 waddan. 32 ka mid ah kuwan ayaa ah haween, inta kale niman.\nMarka laga wareeystay sideey u arkaan caafimaadkooda maskaxadeed ayey 69 sheegeen in ay la ildaranyihiin cudurada maskaxda.\nGabadhan oo aan u bixinay Julia ayaa sheegtay in ay Iswiidhan sharci darro ku joogan iyada,hooyadeed iyo afarteeda walaal.\n-Waxaan la ildaranahay cudurka Posttraumatiskt stressyndrom. Waa welwel iyo jahawareerta qofku dareemo marku soo maray dhacdooyin fool xun sida dagaalada ,dilka iyo dhaawaca. Todobaad walba waxaan la kulma dhakhtar. Laakin waxba iga ma caawinayso madama aan ogay waxa i sugaya marka la igu celiyo waddankii aan ka imid.\nAnders Björkman waa ninkii asaasay ururka Läkare i Världens klinik för papperslösa i Stockholm. Waa goobta lagu daaweeyo dadka sharci darroda waddanka ku jooga.\nWuxuu sheegay in aanu la yaabsaneeyn in badanka qaxootigu la ildaranyihiin cuduruda maskaxda.\n-Maya ma la yaabsani. Waxaan yaabi lahaa hadii aan la kulmo qaxooti aan ka cabaneeyn dhibaatooyinkan, ayuu sheegay Anders Björkman.


Kooxihii Diyaarinayay BSC ga Oo Shahaado Sharaf La Gudoonsiiyay - Cakaara News\nKooxihii Diyaarinayay BSC ga Oo Shahaado Sharaf La Gudoonsiiyay\nJigjiga( cakaaranews )Arbaco 13ka April 2016, Kadib markii xubno khabiiro ah oo katirsan 34 xafiis oo kamida xafiisyada DDSI loo xareeyay diyaarinta iyo dib u cusboonaysiinta documentiyadii Barnaamijka Halbeega waxqabadka iskudheelitiran ee (BSC) islamarkaana ay ku xaraysnaayaan mudo 15 maalmood kuliyada maaraynta iyo adeega shacabka DDSI kuna jireen diyaarinta iyo ka doodida barnaamijka BSC kaasoo ah aalad lagu cabirayo waxqabadka faaiido badana kagaysanaya qanaca macaamiisha ayaa maanta kooxihii diyaarinayay ay warbixintiisa ku soo jeediyeen Hoolka shirarka ee qaryan dhoodaan.\nShirkan oo uu soo agaasimay xafiiska Adeega Shacabka iyo Horumarinta Cududa Shaqaalaha ayaa waxaa ka soo qaybgalay qaar kamida wasiirada xafiisyada iyo waliba dhamaan agaasimada xafiisada kaladuwan ee DDSI.\nHadaba shirkan ayaa waxaa ugu horayn furay Wasiirka Xafiiska Adeega Shacabka iyo Horumarinta Cududa shaqaalaha DDSI Marwo Maajida Maxamed Maxamuud oo ugu horayn u mahadcelisay kasoo qaybgalayaasha sida fiican ee ay uga sooqybgaleen shirka. Waxayna sheegtay wasiiradu in xafiisku uu u taaganyahay markasta hirglinta iyo ka midho dhalinta sidii loo tayayn lahaa nidaamyda adeeg bixinta oo ay hormuud u yihiin hirgalinta barnaamijyada dib u habaynta shaqada sida Ciianka Horumar, BPR, iyo waliba Barnaamijka BSC oo ah barnaamij muhiim u ah dhanka shaqada adeeg bixinta islamarkaana door muhiima ka gaysanaya qanaca bulshada.\nSidookale wasiirada ayaa xustay in 15 kii cisho ee u danbaysay ay diyaarinta iyo ka doodida documentiyada ay kujireen khabiiro laga soo kala xulay 34 xafiis islamarkaana si wanaagsan ay u soo dhamaystireen aadna ay ugu mahadcelinayso. Waxayna carabka kudhufatay in shahaado sharafna lagudoonsiinayo xubnihii doorka kaciyaaray.\nDhinaca kale, wasiirada ayaa ku soo dhawaysay Gudoomiyiha Kooxdii Diyaarinta iyo Isku-dubaridka Barnaamijka BSC mudane Maxamuud Cabdi Maxamed si uu u soo jeediyo waxqabadkii kooxihii diyaarinayay iyo waliba faa’iidooyinka uu u leeyahay barnaamijka guud ahaan deegaanka. Wuxuuna sheegay in xafiiska adeega shacabka iyo Horumarinta cududa shaqaalaha iyo waliba kuliyada maaraynta iyo adeega shacabku ay dadaal balaadhan ka gaysteen in kooxuhu ay soo gabagabeeyaan diyaarintii iyo dib u habayntii daraasaadyadii barnaamijka BSC. Sidookale wuxuu siqodo dheer uga hadlay muhiimada iyo faaiidooyinka Barnaamijka Halbeega Waxqabadka isu dheelitiran. wuxuuna carabka ku adkeeyay in deegaanka uu faaiido balaadhan u yeelan doono kadib markay ansixiyaan kabinetka deegaanku.\nUgudanbayna waxaa shahaadooyin abaal-marin ah la gudoonsiiyay qaar kamid ah xubnihii dadaalka ka muujiyay diyaarinta iyo habaynta barnaamijka BSC iyo maareeyaha kuliyada maaraynta iyo adeega shacabka DDSI


Dhimasho & Dhaawac ka dhashay dagaal ka dhacay Shabeellaha Hoose | Radio Balcad\nHome WARARKA MAANTA Dhimasho & Dhaawac ka dhashay dagaal ka dhacay Shabeellaha Hoose\nDhimasho & Dhaawac ka dhashay dagaal ka dhacay Shabeellaha Hoose\nDagaalka ayaa waxaa uu Ciidamo ka tirsan kuwa dowladda iyo Xubno kamid ah Al-Shabaab ku dhexmaray degaanka Sabiib ee duleedka degmada Afgooye ee Gobolka Shabeellaha Hoose.\nDagaalka ayaa waxaa uu ka dambeeyay kadib markii Al-Shabaab ay weerareen Salshigyada Ciidamada dowladda ee degaanka Sabiib, waxaana dadka degaanka ay sheegeen inay maqlayeen dhawaqa rasaasta ay isku adeegsanayeen labada dhinac.\nWararka la helayo ayaa waxaa ay sheegayaan in dagaalka uu ku dhintay hal Askari oo katirsan Ciidanka dowladda halka laba kale ay ku dhaawacmeen, kuwaas oo ku sugnaa Saldhiga la weeraray sida ay sheegeen dadka degaanka.\nSaraakiisha Ciidamada dowladda ee Gobolka Shabeellaha Hoose ayaan weli ka hadlin dagaalkaas, waxaana Saldhiga Ciidamada ee degaanka Sabiib dhowr jeer ka dhacay dagaalo u dhaxeeyay Ciidamada dowladda iyo Al-Shabaab.\nPrevious articleCiidanka DANAB oo howlgallo ka fuliyay Shabeellaha Dhexe\nNext articleCovid: Christmas travel will fuel spread of Omicron, US expert warns\nDHAGEYSO: Barnaamijka Kaaha Cadaaladda Qeybta 8aad\nKhasaaraha Hantiyadeed ee ka dhashay dabkii Suuqa Magalada Hargeysa oo la...


RASMI: Isku aadka tartanka kubadda cagta ee ciyaaraha Olimbikada oo la soo saaray, xilli xulal waa weyn ay isku aadeen – Gool FM\nRASMI: Isku aadka tartanka kubadda cagta ee ciyaaraha Olimbikada oo la soo saaray, xilli xulal waa weyn ay isku aadeen\n(Zurich) 21 Abriil 2021. 28-ka kooxood ee u soo baxay tartanka kubadda cagta ee ciyaaraha Olimbikada ayaa guruubyo loo qeybiyey, kaddib markii isku aadkooda si rasmi ah maanta loogu sameeyey xarunta FIFA ee Zurich.\nBrazil iyo Germany, kuwaasoo isku wajahay final-kii ragga ee Rio sanadkii 2016-kii ayaa markale kulamaya kaddib markii ay guruub la galeen Côte d’Ivoire iyo Saudi Arabia.\nGuruubka kale ee isagana indhaha lagu hayn doono waa midka ay ku wada jiraan xulalka Egypt, Spain, Argentina iyo Australia.\nDhinaca kale isku aadka tartanka kubadda cagta ciyaaraha Olimbikada dhanka dumarka ayaa iyagana la sameeyey, iyadoo Gabadhaha Japan ay la ciyaari doonaan Canada kulankooda furitaanka 21 bisha July ciyaar ka dhici doonta Sapporo Dome.\nIsku aadka Olimbikada kubadda cagta Ragga:-\nIsku aadka Olimbikada kubadda cagta Dumarka:-\nKaddib go'aankii ay kooxaha England uga go'een Super League, aas-aasayaasha tartankan oo go'aan cad ka gaaray fikraddooda... (Miyuu burburay ESL?)


Laba Askari oo katirsan ciidamada badda ee Puntland PMPF oo lagu dilay Bosaso – Radio Daljir\nLaba Askari oo katirsan ciidamada badda ee Puntland PMPF oo lagu dilay Bosaso\nNofeembar 14, 2018 5:21 b 0\nAskari katirsan ciidamada badda Puntland PMPF ee uu tababaro Imaaraatka Carabta ayaa dilay laba ka mid ah ciidamada oo ay saaxiibo wada ahaayeen, waxaana askariga dilka gaystay lagu xiray magaalada Bosaso.\nDilka ayaa waxaa uu ka dambeeyey kadib kaftan dhexmaray askartan oo xiliga uu dilku dhacayay ku wada sugnaa goob lagu qayilo, iyadoo askariga dilka gaystay uu carooday sidaasina dilka ku gaystay, sida ay sheegeen dad goob joogayaal ah.\nMajirto wax war ah oo kasoo baxay taliska ciidamada badda ee askartan ay ka tirsanaayeen oo ku saabsan dhacdadan.\nCiidamada badda Puntland PMPF ayaa waxaa dhaqaale ku bixiya Imaaraatka Carabta, waxaana sidoo kalle ay qayb ka qaataan dagaalka ay dowladda Puntland kula jirto Al-shabaab iyo Daacish.\nGolaha Ammaanka ee QM oo cuno qabataynta hubka ee Eriteriya maanta qaadaya


WALI WAY SUGAYSAA!!! W/ Q. Mohamed Musa Sh. Noor | Laashin iyo Hal-abuur\nWALI WAY SUGAYSAA!!! W/ Q. Mohamed Musa Sh. Noor\nWali waa sugaysaa!!!!\nWaxay ku noolayd dhul doog qurxoon, sidoo kale marka ay qorraxdu dhacdo sama ka nadiif ah caad iyo ceeryaamo.\nWaa Inan qurxoon oo waqtigeeda la jaan qaadaysa, Qoys qani ahna ka dhalatay.\nWax badan ayey hammin jirtay, waxay u oomanayd oo is waydiin jirtay goorta iyo waqtiga ay nafteeda wax ku dhici doonaan.\nWaxa ay ka fakarayso in ay ku dhacaan ayey ahayd goorta ay heli doonto qof dareensiiyo dumarnimadeeda. Waa riyo gabar walba oo da’deeda ah ay leedahay, laakin dumarka qaar riyadaas uma suurowdo oo waxaa qoorta loo galshaa Oday ka wayn ama mid aan u qalmi dareensiin karina qiimaheeda Dumarnimo.\nHadda ka hor ayey sheeko ku maqashay dhulka xudduuda kenya iyo Soomaaliya qisa ka dhacday, taas oo ahayd in gabar yar loo guuriyay Nin oday ah oo aad uga da’waynaa. Odayga wuxaa saamayn ku lahayd oo uu isaga shakisanaa xan sheeko oo hadda ka hor laga sheegi jiray tuulada uu kusoo koray taas oo ahayd in odayaasha marka ay duqoobaan ay aaryo ka baxdo xubintooda taranka oo wax dheecaan ah aysan ka imaan.\nOdayga isaga oo shaki badan iska qaba ayuu mar walba wuxuu ku dhihi jiray gabadha yar ee uu qabo marka uu la xaajoodk, “hebla wax ma ku gaareen” oo uu ula jeeday dheecaan ma ku taabtay.\nMadaxa ayey ruxi jirtay iyada oo haa tilmaamaysa, markaas ayuu ugu jawaab celin jiray “iska samir Alle ayaa candhuuftaas yar ii barakeen doonee”.\nRuntiis ayey ahayd oo candhuuftiisa ayaa Alle u barakeeyay gabadhiina awlaad ayuu Alle ka siiyay, laakin gabadha yar mar walba ciil ayey qabtay oo waxay dareensanayd in sidan aysan nolosha ay rabto ahayn balse, maadaama aysan ahayn qof wax kale horey usoo arkay oo wax macaan iyo wax aan macaanayn kala saari kara sidaas ayey odaygeeda iskaga iimaansatay oo ugu qanacday iyada oo nolosha dhan macnaheeda ka aamintay in ay sidaa tahay.\nAlle wuxuu qaddaray in waagi dambe uu odaygii ka geeriyooday kadibna nin asaageeda ah balse sida wax loo majuujiyo aqoon u leh in ay u gacan gasho. Waxaa ugu war dambaysay in ay dhahi jirtay “waan ajarmay, hoogay” ilaa ay nafta ka baxday waagii dambe.\nHadda gabadhan ku nool dhulkaas barwaaqada badan ee habeenkii samada xidagaha iyo dayaxa ifaya usoo daawasha tagta ayaa ka wal walsan in sidaas oo kale ay ku dhacdo, waxay sugaysaa in wax wanaagsan ay nafteeda ku dhacaan.\nWay walwalsanayd oo waxaa lagu wargalshay in dhawaan loo aqal geyn doono mid ka mid ah odayaasha xaafadda ugu ladan magac iyo maal iyo mansabna leh.\nWaxay lahaayeen guri dariishad gaaban oo dhulka u dhow, qolka ay dagantahay wuxuu kusoo jeeday dhul doog leh, dariishaddeeda gaaban ayey habeenkii ka eegataa Dayaxa iyo Xidahaga quruxda badan. Iyada oo la daalaa dhacaysa fakar iyo murugo ku saabsan aqal galka dhawaan loogu baaqay balse isku maaweelinaysa daawashada dabeecaddda quruxda badan ee Alle kor noogu abuuray, waa samadee ayuu mar qura sankeeda soo qabsaday caraf tin iyo xaadba saamaysay, iyada oo sanka la raacaysa, caraftuna ay dhinaceeda kusoo dhawaanayso ayey markii dambe waxay ka war heshay qof gacanteeda ku dhagan, sidaas marka ay u eegtay balse muuqaalkiiisa aysan soo sooci karin lana yaaban tahay qofka uu yahay buu hadana dhunkasho xaadda la istaagtay si qandacsan ugu dhuftay, hal mar ayuu jirkeeda oo dhan xadrayn wada galay, sidaas ayuu usoo dhuftay isaga oo dariishadda gaaban ee hoygooda ka soo saaraya. Iyada oo yaaban mar walba oo hadal ay is dhahdana afka gacanta ka saaraya oo shib dheh dhahaya ayey la sii socotay.\nDareenkeeda waa dareen cabsi hadana dhanka kale baahi ayey ka sii qaaday intii yarayd oo waxay niyadda iska leedahay mar kale ma kuu celin doonaa!!!\nGeed ay maalintii ku harsan jirtay ayuu geeyay markaas ayuu ku yiri “wixii aan jeclaado waan helaa, waddadaydana lama istaago, si kasta oo waddada la iiga xirana si aan ku furto ma waayo.\nWaan ku jeclahay muddo ayaana ku sugayay, dhowr habeen ayaan qorshaynayay dariishadda aad habeen walba xidagaha ka daawato sida aan ku iman lahaa, caawa ayaan helay jaaniskeeda, waan is leenahay sida aan kuu dareensanahay haddaad ii dareensantahayna afkaaga eray iska key caabiyo kama soo baxayo”\nIyadu waaba saaqsantahay xaaddeeda oo dhan ayaa isaga u wada xadreynaysa, waxa kaliya ay dhaqaajiso waa madaxa oo ay ugu muujiso sida ay ugu xadreysantahay, bushamaheedana xagiisa ayey usii soofayaan oo maba celin karto sida qof dhaxamaysan oo kale, waa run isaga ayey u dhaxamaysantahay, si tartiib ah oo macaan ayuu uga adeegtay.\nWaa waqtigii ay sugaysay, wixii ay sugaysay ayaana ku dhacay, dareenka iyo sida ay noqotay maba cabiri karin, mararka qaar waxay ku shakinaysay in ay riyoonayso iyo in kale, hadan marka ay hoos isku eegto ayey ogaanaysay in ay dhab wax u dhadhamisay.\nXag Alle ayey wax ka salag lahaayeen, arooskii lala maaganaa ayaa dib u dhacay, waaba jaanis kale, habeen walba dariishadda ayey istaagtaa iyada oo rajaynaysaa in ay wax ku dhacaan.\nCiddooda waa u maqbiyo balse hanadkan halyeyga ah ayaa habeen walba si howlaysan uga adeegto, waa tan 3 usbuuc kadib la soo booday wareer iyo matag. Iyadu isma dareensana, taas waxaa uga sii daran in ninkan mucjisada nafteeda ku noqday aysan marnaba waydiin magiciisa sheeka wadaagna aysan la noqon, marka uu u yimaado wuxuu ka xadreysiiyaa xaaddeeda iyo dareenka xubnaheeda, marka uu xadrada ka dijinaya hadal laabta qaboojiya oo jacayl kusii abuura ayuu uga tagaa, maalin iyo habeen isaga ayey sidaas uga fakartaa, waxay u dhaxaysaa dib u daawashada muuqaaladii xalay ka dhex dhacay labadooda iyo hadaladii macaanaa.\nHabeen walba iyada oo is leh bal qofka uu yahay iyo halka uu dagan yahay waydii ayuu waqtigu ka dhacaa. Waqtigu waa sii fogaaday islaan habaryateed ah oo maalin xaafadda soo booqtay ayaa dareentay in gabadhu wax si ka yihiin, way iska wareesatay, iyadana qof yar oo waxba aan garanayn ayey ahayd, sida loo hayo oo dhan ayey u sheegtay, ma iyada ayaaba ku fakaraysay Uur ayaad leedahay?\nIslaantii waxay wargalisay ciddii, filan waa iyo rumaysasho la’aan ayaa ka dhacday, gabadhu guriga kama baxdo haddii ay ka baxaysana walaalkeeda ayaa raaco, xagee looga yimid waligeed meel kuma soo daahin meelna waqti xun ma aadin? sidee wax u jiraan? is waydiimo la yaab leh ayaa ku dhashay qoyska oo dhan, iyada haddii wax la waydiiyay oo loo sheegay in ay uur leedahayna ma sheegi karto cidda ay u leedahay, maxaysa sheegtaa maba taqaan magaca ninka iskaba daa cidda uu yahay iyo halka uu ka yimid.\nSidaa iyada oo ay xaaladdu tahay ayuu kusii darsaday in uuba ayaan mirqo oo muddo usbuuc ah maqal iyo muuqaalba aan laga helin, yaab badanaa, talow xagee iiga timid mucjisdan? iyada oo oo ku daashay daawashada daaqadda, caraftii uu iska soo hormarin jirayna sanka la raac raacayso mararka qaarna sanka ka buuxinaysa Masaajo iyada oo is leh san xiran ayaa ku haya balse markii dambe quusatay oo hurda kula dhacday sariirteeda ayuu dariishadda kasoo kub siiyay, farxad, mise waa isagii jaanis ay wax ku waydiisaba maba siin sidii ayuu uga xadreesiiyay, markuu howlihiisa dhamaystayna ku yiri “waayadan muuqaal ahaan ilama wacnid maxaa ku helay”?\nAlle ayaaba ka keenay afkiisa markaas ayey soo baraarugtay oo ku tiri “afkaaga Alle ayaa ka keenay” kolaas ayey uga warantay xaalkeeda , nasiib darrase ma aysan waydiin magiciisa laakin wax walba waa u sheegtay, isma uusan dhibin nin xuna ma ahayn illin wajigeeda ka qubanaysay intuu ka tiray ayuu labada indhood ka dhunkaday, laabta inta ku qabtayna seexiyay, markii ay seexatayna dariishaddiisa ka dusay.\nSubixi ayey soo baraarugtay mise qofna, qofku muxuu ahaa, ma Jinbaa, Alle maxaa igu dhacay, xitaa magiciisa ma waydiin? oohin ayada oo la barooranaysaa saaka ayey warqad barkinteeda ku hoos aragtay, warqadda waxaa ku qoran “galabta marka casirka laga baxo aabahaa u sheeg waan u imaanaynaa, fadlan is diyaariya dheh, waa Hanad xabiibkaaga Dunida”.\nFarxad iyo naxdin, way faraxday in ay nin ay jeceshahay marwa u noqon doonto ayey ku faraxsanayd, naxadin hadana maadaama aysan horey u sheegin in uu ilmaha caloosheeda ku jira aaba u yahay sidee hadana aabaheed ugu sheegtaa ninkan imaanaya galabta, iyada oo yaaban oo warqadda sii dhig is dhahaysa ayey warqad kale aragtay waxaa ku qoran “is waydiinta badan fadlan iska dhaaf ha iga murugoon, aniga ayaaa wax walba dhamaynaya ee dheemantaydaay dhaayahaaga dhib ha iga tusin”.\nGalabkii markii la gaarayna waa kan isaga oo la laafyoonaya dadkiisa, sheeko iyo is barasho kadib waa la is fahmay, sidaas ayaa meher cusub lagu sameeyay la iskuguna xalaaleeyay labadan mucjiso.\nIlaa 3 caruur ah markii ay u dhashay ayaa mar qura la waayay miriqda Hanad, iyada wali waa sugaysaa


Dhageyso Weeraro Isugu Jira Dagaal’Qarax Iyo Duqeyn Oo Ka Dhacay Gobalka Sh/hoose. – Calamada.com\nDhageyso Weeraro Isugu Jira Dagaal’Qarax Iyo Duqeyn Oo Ka Dhacay Gobalka Sh/hoose.\nXalay Fiidkii ayaa ciidamada Mujaahidiinta waxay weerar toos ah iyo duqeyn ka fuliyeen duleedka degmada Baraawe halkaasoo ay fariisimayaal ku kala leeyihiin ciidamo ka tirsan Afrikaanta.\nHowl galka ugu horreeyay ayaa waxaa lagu beegsaday fariisin Kuffaarta ay ka sameysteen deegaanka Ambareeso oo 5 KM u jira Baraawe waxaana halkaas ka dhacay dagaal faraha looga gubtay.\nIn muddo ah oo rasaastu ay socotay nasiib wanaag Mujaahidiinta waxay si nabad galyo ah kusoo dhameysteen weerarkii ay qaadeen,waxaa xigay duqeyn sidoo kale lagu garaacay saldhig kale oo u dhaxeeya Ambareeso Iyo Baraawe.\nSaraakiisha Mujaahidiinta waxay noo sheegeen in dhowr gantaal ay ku dhacday xerada taasoo keentay gubashada teendhooyin sida wararka aan ku heleyno.\nLama oga ilaa hadda tirada rasmiga ee howl galladaas kaga halaagsamay ciidanka Kuffaarta Afrikaanta.\nDhanka kale xalay abaaro shan saac oo habeen nimo ciidanka Mujaahidiinta waxay dagaal ku qaadeen deegaanka Bilaal oo duleedka ka ah magaalada Marka.\nWaxay Mujaahidiinta kasoo galeen dhanka Marka kadibna waxay dagaal ku bilaabeen xerada Afrikaanta halkaas la huwiyay hubka noocyadiisa kala duwan.\nDiryanka madaafiicda la isu adeegsanayay ayaa waxaa laga maqlayay meelo fog fog oo ka tirsan wilaayada,saraakiisha Mujaahidiinta waxay noo xaqiijiyeen in weerarkii xalay ay qasaare nafeed ku gaarsiiyeen ciidanka Afrikaanta.\nSidoo kale qarax ayaa ka dhacay xerada Al-tadaamun oo ku taala degmada Afgooye taasi oo fariisin u ah maleeshiyaatka Murtadiinta’qaraxa waxa uu sababay dhimasho iyo dhaawac soo gaartay maleeshiyaatkaasi.\nPrevious: Dhageyso Warka Subax Ee Andalus 05-08-1437 Hijri.\nNext: Dhageyso Warka Duhur Ee Andalus 05-08-1437 Hijri.


Gudoomiyaha Baarlamaanka oo ka hadlay Kuraasta Doorashada ee la Xawilaayo | Dayniiile.com-Latest news from around the world\nHome Warkii Gudoomiyaha Baarlamaanka oo ka hadlay Kuraasta Doorashada ee la Xawilaayo\nGudoomiyaha Baarlamaanka oo ka hadlay Kuraasta Doorashada ee la Xawilaayo\nGuddoomiyaha Golaha Shacabka ee Baarlamanka federaalka Soomaaliya Maxamed Mursal Sheekh Cabdiraxmaan ayaa ka digay kuraasta loo wareejinayo gobollada aysan deganeyn beeshii laheyd.\nMursal ayaa hadalkan ka jeediyey doodii xeerka asteynta kuraasta Golaha Shacabka oo haatan hor yaalla golaha shacabka\nIsagoo hadal gaar ah u jeedinayey xildhibaanada sida ku tala galka ah gobol aysan beelahooda degin ugu wareejinaya kursiga ay ku fadhiyaan ayuu uga digay in kursigaas uu marka dambe lumi doono, ayna adkaan doonto in dib loogu celiyo degaankii laga lahaa.\n“Kuraasta waxaa loogu tala galay in dhamaan shacabka Soomaaliyeed ay u tartamaan, adiga waxaa laga yaabaa in kursiga inta qaado aad geyso meel aysan deganeyn bulshada iska leh kursigaas, waxaana suurta gal ah maadaama aysan beeshii laheyd gobolkaas deganeyn adigana lagaa tira badan yahay in kursiga lagaaga guuleysto oo ka dibna aad meel cidlo ah soo joogsato, kursigiina uu sidaas ku lumo” ayuu yiri Guddoomiye Mursal.\n“Adiga oo ujeedadaadu tahay in sanadkaas aad soo laabato khatar ha gelin kursiga bulshada aad ku metesho oo xaq u leh inay u tartamaan, waana arrin halis ah in dan shaqsi ah awgeed beel dhan laga wareejiyo kursi ay laheyd” ayuu intaas ku daray gudoomiyaha golaha shacabka.\nHadalka guddoomiye Mursal ayaa ku soo beegmaya iyadoo xildhibaanada qaar ay doorashada kuraastooda ka soo wareejiyeen degaankii au degeneyd beesha kursigaas leh, kalsooni daro ay ku qabaan beeshooda awgeed, iyagoo degaan doorashada kuraastooda u xawilay degaan ay beel kale degto, waxaana arrintaas cabasho ka muujiyey beelaha kuraastooda la xawilay.\nPrevious articleMadaxweyne Farmaajo oo ka hadlay Guusha Soomalya ka Gaartay Qaramada amidoobay\nNext articleXaliimo yarey “ waxaan uga mahad celinaa dowladdii Xasan Maxamuud oo madaxtooyada naga siisay xafiisyada aan hadda ku shaqeeyno\nSomaliland maxay ku faleysaa Midnimo?


R/W hore oo soo dhaweeyay dib usoo Celinta xiriirka Kenya | KEYDMEDIA ONLINE\nR/W hore oo soo dhaweeyay dib usoo Celinta xiriirka Kenya\nMUQDISHO, Soomaaliya - Ra'iisul Wasaarihii hore ee Soomaaliya Cumar C/rashiid ayaa soo dhaweeyay dib usoo celinta xiririka Kenya, oo mudo lix bilood hakad ku jiray.\n"Dib u soo nooleynta xiriirkii diblomaasiyadeed ee Kenya waa war farxad leh waxaanan jecelahay inaan bogaadiyo dadaallada Qatar. Si loo xoojiyo ganacsigeenna oo aan u guda galno geeddi-socodka horumarka, waxaa lagama maarmaan ah in dib loo soo nooleeyo xiriirkeenna diblomaasiyadeed ee aan la leenahay adduunka," ayuu yiri Cumar C/rashiid.\nKenya ayaa waxay sheegtay in Soomaaliya kala dhaxeeyo xiriir soo jireen ah, oo qoto dheer, islamarkaana ku dhisan deris wanaag iyo iskaashi sidaas darteedna ay ku faraxsan tahay in mar kale labada dal dib u amba-qaadaan xiriirkooda.\nDowladda Soomaaliya ayaa go'aankan shaaciyay todobaadkii hore kadib markii wafdi ka socda Qatar oo uu hogaaminayo Ergeyga Wasaaradda Arrimaha Dibadda dalkaas u qaabilsan la-dagaalanka argagaxisadda iyo dhex-dhexaadinta Mutlaq Al-Qahtani uu yimid Muqdisho.\nAmiir Qatar Sheekh Tamim Bin Xamad Al-Thaani ayaa ka shaqeeyay heshiiska labada dowladood, iyadoo ay muuqato inay jiraan ujeedooyin kale oo ku qarsoon arrimaha, oo ay kamid ahaan karto arinta Badda, oo xukuumadda Nairobi aad u daneynayso in lagu xaliyo meel ka baxsan ICJ.


Ciidan ilaaliya xeebaha oo Jabuuti loogu tababaray Galmudug & Puntland (Sawirro) – Mareeg.com somalia, World News and Opinion.\nMareeg.com: Askar wey ka noqoneysa ciidamada ilaalada xeebaha deegaanada Puntland iyo Galmudug oo tababar lagu soo siiyey dalka Jabuuti ayaa shalay ka degaya garoonka diyaaradaha Gaalkacyo.\nAskartaan oo gaareeysay ilaa 38 askari oo ka kala socday dowlad goboleedyada Puntland iyo Galmudug Ciidamadaan ayaa socdaalkooda waxaa ku wehliyay Taliyaha ciidanka badda ee Dowlad gobaleedka Galmudug G/sare Maxamed Yuusuf Xaashi Cilmi Qabax iyo wasiirka wasaarada kaluumeysiga Kheyraadka Badda Iyo Dakadaha C/qaadir Cali Jaamac Qalabxoor oo iyagu kasoo qeyb galay xafladii tababarka loogu soo xirayay ciidankaan ee lagu qabtay dalka Jabuuti Jimcihii aynu soo dhaafnay.\nAskartaan oo ah dufcadii 3-aad ee ciidamada badda maamulada Galmudug iyo Puntland ee tababar ciidan oo ku saabsan ilaalinta xeebaha kusoo qaata dalka Jabuuti ayaa waxaa garoonka diyaaradaha kusoo dhaweeyay masuuliyiin iyo saraakiil ka tirsan kuwa Dowlad Gobaleedka Galmudug.\nWasiirka wasaarada kaluumeeysiga Kheyraadka Badda iyo Dakadaha Galmudug C/qaadir Cali Jaamac Qalabxoor oo soo dhaweeyn ka dib warbaahinta kula hadlay gudaha garoonka weyn ee magaalada Galkacyo ayaa sheegay in ay dadaal dheer u galeen sidii loo heli lahaa in Galmudug eey yeelato ciidan u tababaran ilaalinta xeebaha.\nDeegaanada Puntland iyo Galmudug ayaa ahaa meelaha ugu badan ee ay ka jiri jireen burcad badeedda Soomaalida.


Warshadda Billadaha Kasbashada Shiinaha iyo soosaarayaasha | Kingtai\nBal eeg xulashadeena Biladaha Kasbashada, wax kasta oo guul ah Abaalmarinta Guusha waa abaalmarinta ugu fiican. Xirfadeena bilaha Gaaritaanka waxaa ka mid ah biladaha dahabka, qalinka iyo naxaasta iyo Calaamadaha Guusha.\nKu rogo roogga gaduudka Billadahayada Achievement Statuette, Biladaha Ribbada, Kiisaska Soo-Bandhigga, Koobabyada, Koobabka & Abaal-marinnada dhammaantood qiimo aad u hooseeya. Billadaha Dahabka ah & Maarta ah ee ku habboon munaasabad kasta oo lagu soo bandhigo oo ka timaadda Xafladaha Abaal-marinta, aqoonsiga Shirkadeed, Bandhigga Dugsiga ama in lagu abaalmariyo xubin kasta oo kooxda ka tirsan abaalmarinno badan oo dhinacyo badan leh. Waxaan sidoo kale haysannaa xulasho aad u wanaagsan oo ah Xargaha Tayada sare leh oo ka sarreeya 60 isku dhafan oo midabbo kala duwan leh oo ka soo jeeda Casaan, Caddaan & Buluug illaa Ribbon-keenna Rainbow. Kiisaskeena Soo Bandhigida Biladaha waa taabasho dhameystiran oo dhameystiran oo lagu heli karo midabyo kala duwan.\nDhammaantood si fudud ayaa shaqsi ahaan loogu xardhay Birta Xardho Birta ama Meelo Daabacan oo Daabacan oo Bilaash ah oo leh nashqadaada ama astaantaada.\nWaxaan sidoo kale bixinaa Biladaha Macaamiisha, Lapel Pins & Badges, Ribbons & Presentation Cases oo lagu sameeyay naqshadeyntaada qiimo aad u hooseeya.\nKu sharfa kuwa sida adag u shaqeeya ee himilooyinkooda ku dhammaystira Billad Gaaritaan Gaar ahaaneed oo ka socota Abaalmarinta K2! Waxaan haynaa wax kasta oo ka soo baxa dahab, lacag iyo naxaas ama billadaha midabka dhalaalaya, dhammaantoodna waa sahlan yihiin in la habeeyo. Billadahayagu waxay la yimaadaan xulashadaada xarigga ku lifaaqan iyo, in yar oo dheeri ah, oo xardhan shaqsiyeed xagga dambe. Biladaha gelinta ayaa la heli karaa iyada oo xulashadaada ah warqadda dhejiska ah ee muujineysa aagag badan oo ka mid ah guulaha tacliimeed iyo isboorti. Marabtaa inaad isticmaasho nashqaddaada? Si fudud u dheji nashqaddaada waxaadna heli doontaa caddeyn naqshad gudaha 24 saacadood oo shaqo ah. Markaad ka faa'iideysato qiimo dhimistayada badan, waad iibsan kartaa wax badan oo keydin kartaa!\nHore: Dhimo pinel dhabel ku dheggan\nXiga: MEDALS WACYI GALIN


radio himilo | Radio Himilo | Page 4\nHome / Author Archives: radio himilo (page 4)\nradio himilo January 15, 2018\tXulka cayaaraha Leave a comment 60 Views\nMuqdisho – Manchester United ayaa qarka u saaran inay lasoo wareegto Alexis Sanchez ka dib markii Manchester City ay ka gaabisay soo xero-gelinta saxiixa weeraryahanka Arsenal. Chilean-kan ayaa ahaa mid xiiso ka helaya Old Trafford tan iyo maalmihii Sir Alex ...\nBaxnaano lix bilood qaadatay oo badbaadisay!\nradio himilo January 15, 2018\tFeatures Leave a comment 73 Views\nMuqdisho – Isbitaalka ayaa laga soo saaray Ilmo dhashay oo la rumeysan yahay inuu yahay kii ugu miisaanka yaraa dunida oo dhimasho uga badbaaday si mucjiso leh. Ilmahaan yar lix bilood ayuu ku jiray isbitaaka, waxayna dhaqaatiirtu ku qiyaaseen ka ...\nSameey sidaan si aad dhakhso u seexato\nradio himilo January 15, 2018\tFeatures Leave a comment 68 Views\nMuqdisho – Badanaa maskaxda waxa si lama filaan ah ugu soo dhaca xilliga u diyaar garawga hurdada hawlihii ugu weynaa. Waxay ka fekertaa waxyaabihii aan u qabsoomin iyo kuwa horyaala maalinta xigta. Si loola dagaallamo dhibaatadan, daraasad cusub ayaa soo ...\nRea Madrid oo Ronaldo u adeeg-saneysa soo xera-galinta Neymar\nradio himilo January 14, 2018\tXulka cayaaraha Leave a comment 68 Views\nMuqdisho – Real Madrid ayaa laga yaabaa inay isticmaasho Cristiano Ronaldo iyagoo qeyb kaga dhigeya heshiiskii ay ku doonayaan xiddiga PSG ee Neymar, sida ay ku warameyso El Closet radio ee Cadena SER. Florentino Perez ayaa doonaya inuu xiddiga reer ...\nKooxaha Arsenal iyo Chelsea oo isku heysta Xiddig Muhiim ah\nradio himilo January 14, 2018\tXulka cayaaraha Leave a comment 38 Views\nMuqdisho – Kooxaha Arsenal iyo Chelsea ayaa xiriir la sameeyay wakiilka laacibka la yiraahdo Richarlison ka hor inta uusan heshiis u saxiixin kooxdiisa Watford. Richarlison ayaa u dhaliyey shan gool oo Premier League ah Watford tan iyo markii uu u ...\nJasiiradda ugu yar dunida ee lagu noolyahay\nradio himilo January 14, 2018\tFeatures Leave a comment 97 Views\nMuqdisho – Sida lagu daabacay wargeyska Telegraph, Inta badan dadka booqashada ku yimaada New York waxay yaqaanaan Jasiiradda Manhattan, balse marnaba ma aysan maqlin jasiiradda yar ee ku taala waqooyiga Ameerika oo baaxad ahaan dhan garoon tennis. Wargeysku waxa uu sheegay ...\nManchester United oo £444m ku dooneysa laacibka Paris Saint-Germain ee Neymar.\nradio himilo January 13, 2018\tXulka cayaaraha Leave a comment 48 Views\nMuqdisho – Manchester United ayaa lagu soo warramayaa in ay go’aansatay isku diyaarinta sidii ay kusoo xera galin laheyd laacibka kooxda Paris Saint-Germain ee Neymar oo ay ku dooneyso £444 milyan oo lacagta Ingiriiska ah. Intii lagu guda jiray xagaagii ...\nArda Turan oo dib ugu laabtay dalka Turkiga kuna biiray kooxda Istanbul Basaksehir FK.\nradio himilo January 13, 2018\tXulka cayaaraha Leave a comment 36 Views\nMuqdisho – Ciyaar-yahanka qadka dhexe ee dalkaTurkiga Arda Turan ayaa ka baxay albaabka Camp Nou isaga oo dib ugu laabtay waddankiisa hooyo, heshiis amaah ah oo ku eg illa 2020-ka. Barcelona ayaa xaqiijisay in Arda Turan uu ugu biirayo Istanbul ...\nHooyo loo xukumay iibka cunugeeda oo Saddex maalin jir ah\nradio himilo January 10, 2018\tFeatures, Uncategorized Leave a comment 70 Views\nHooyo 25-Jir ah ayaa lagu xakumay labo Sano oo xarig ah kaddib markii lagu helay danbi ah iibka Cunugeeda oo Sadax maalin dhalan. Waxay dhaafsiisatay 10,000 KSH, Goobjoog ayayna ka aheyd maxkamadda Deegaanka Kitui oo xakunkani ka dhacay, Markii Garsoore ...\nMarouane Fellaini oo ku war galiyey Manchester United bixi-taankiisa.\nradio himilo January 9, 2018\tXulka cayaaraha Leave a comment 37 Views\nMuqdisho – Ciyaaryahanka khadka dhexe ee Manchester United Marouane Fellaini ayaa lagu soo warramayaa inuu u sheegay kooxdiisa inuusan saxiixi doonin qandaraas cusub. Heshiiska haatan ee Fellaini ayaa dhacaya dhamaadka xilli ciyaareedkan, United-ka ayaana dooneysa inay sii dheereyso qandaraaska laacibkan ...


WARBIXIN: Asene Wenger Oo La Ogaaday Shaqsiga Uu Doonayo In Lagu Bedelo Balse Waxa Uu Caddeeyey In Uusan Si Shaaric Ah U Soo Bandhigi Doonin - Laacib.net\nWARBIXIN: Asene Wenger Oo La Ogaaday Shaqsiga Uu Doonayo In Lagu Bedelo Balse Waxa Uu Caddeeyey In Uusan Si Shaaric Ah U Soo Bandhigi Doonin\nArsene Wenger waxa uu ku taageeray Mikel Arteta in uu noqdo tababarihii ka bedeli lahaa Arenal.\nArsenal waxa ay baadi goob ugu jirtaa tababare cusub kaddib markii uu Arsene Wenger ka tagay 22 sano kaddib dhammaadka ol’olahan.\nLaacibkii hore ee khadka dhexe Arsenal uga ciyaari jiray Mikel Arteta ayaa ka mid ah kuwa ugu cad cad in uu bedelo Wenger.\n“Waxa uu leeyahay tayadii shaqadan oo dhan, haa waxan qabaa in uu ka mid yahay kuwa ugu cad cad,” ayuu Wenger u sheegay being Sport.\n“Waxa uu ahaa hoggaamiye, kalgacal badan ayuu ciyaarta u hayaa si fiicanna ayuu kooxda u yaqaan, wuu yaqaan waxa kooxda muhiimka ah waxa uuna naadiga u soo noqday kabtan. Markaa maxaa diidaya?”\nWax badan waxaa laga yiri khibrad yarada Arteta maadama uusan wali koox maamulin, su’aashaas markii la weydiiiyey Wenger waxa uu sheegay in Arsenala ay joogaan tababareyaal khibrad dhaxlay.\nArteta waxa uu taabarenimada muddooyinkii dambe ka baranayey Pe Guardiola oo uu gacan yare u ahaa.\n“Khibrad badan ayaa ka tagay, sida dadkii ila joogay Steve Bould kaas oo lix sano oo waayo aragnimo ah leh iyo Jens Lehmann.”\n“Waxa uu ahaa gacan yaraha Guardiola sidoo kale, markaa guud ahaan in uu tayaddii leeyahaya ayaan qabaa.\nWenger waxa uu hadalkiisa raaciyey: “Dooni maayo in aan shaaric ahaan taas saameyn ku yeesho aniga waxaan muhiim u arkaa in ay dhookhooda keensadaan si hadaf leh kaddib marka ay go’aanka gaaraan waan taageeri doonaa.”\nadam.ak 17-05-2018 at 8:17 pm -\naniga waxan isleyahay markel aad buu u garanaya mamulka wayo waxa cadeyn inoogu filan intii uu hogaamiyaha kooxda ahay khibrad yarida laga quul darenayo waxa iyadana tusaalo uugu filan zidane horay koox kale uma uusan soo ma mulin markii laga reebo yar yarka maderd hadana wataa madrid dii weyneed ku hogaminaya champion kii 3 xaad horayn laliga uugu soo hogamiyay marka makel arteta fursad waa in uu helaa si loo arko wax qabadkiisa iyo wax qabad lantisa ma ahan in lagu dhaganaado ragii hore ee duqooway iayaguba waxa ay soo mareen xiligan oo kale hada waa doorkii ciyaar toydaii garoonka kabaha ka la baxay ee iskagag fadhiistay kubada markaan waa in ay wada noqdaan dhamantood macalimiin leeliya kooxaha kubada cakta intii qibrad u leha artetana waa in loo aminaa sida , gatuso.gerad.seydrof loo aaminay\nabdi 17-05-2018 at 4:36 pm -


SAWIRRO: Xeerka Bulshada oo lagu soo bandhigay laguna ayiday magaalada Jowhar | War La Helaa Talo La Helaa\nHome WARARKA MAANTA SAWIRRO: Xeerka Bulshada oo lagu soo bandhigay laguna ayiday magaalada Jowhar\nSAWIRRO: Xeerka Bulshada oo lagu soo bandhigay laguna ayiday magaalada Jowhar\nMunaasabad lagu soo bandhigayay laguna ayidayay xeerka Bulshada Jowhar ayaa maanta lagu qabtay magaalada Jowhar ee xarunta dowlad goboleedka Hirshabelle.\nMadasha ayaa waxaa ka soo qeybgalay mas’uuliyiin ka socotay maamulka degmada Jowhar, Maxkamada, ciidamada Booliska,culumaa’udiin,duubabka dhaqanka iyo qeybaha kala duwan ee bulshada ayaa waxaa loogaga hadlay Xeerka Bulshada Jowhar.\nUgu horeyntii waxaa madasha ka hadlay Mahad Salaad Jaamac oo ah wakiilka hay’ada Danish Demining Group “DBG”.\n“Dib u habeyn ayaa lagu sameeyay waxaa la waafijiyay shareecada Islaamka waxaana ka qeybgalay culumaa’udiinka iyo duubabka dhaqanka.”ayuu yiri Mahad Salaad Jaamac oo\nSidoo kale waxaa munaasabadan ka hadlay qaar ka mid ah culumaa’udiinka magaalada Jowhar iyo duubabka dhaqanka.\nAxmed Colow Beerey oo ah guddoomiyaha Duubab Plus ayaa sheegay in xeerka bulshada uu yahay mid waafaqasan shareecada Islaamka isla markaana loo baahan yahay in bulshada degmada ay ku dhaqanto.\nGuddoomiyaha degmada Jowhar Cismaan Maxamed Muqtaar oo munaasabadan ka hadlay ayaa soo dhoweeyay xeerka bulshada waxana uu sheegay maamulka degmada uu marwalba soo dhoweynayo wixii wanaagsan oo ay bulshadu ku heshiiso.\nUgu dambeyntii waxaa madasha ka hadlay kusimaha guddoomiyaha gobolka Sh/dhexe ahna guddoomiye ku xigeenka arrimaha siyaasada Maxamed Cabdi Sheekh waxana uu ugu baaqay bulshada degmada Jowhar inay dhaqan geliyaan Xeerka Bulshada degmada Jowhar.\nXeerkan ayaa ah mid aymaalgelisay hay’ada DFID isla markaana ay hirgelisay Danish Demining Group “DBG”waxana uu ka hadlayaa arrimo badan oo ay ka mid yihiin dilka,dhaca,kufsiga iyoqoddobo kale.


Ciidanka Danab oo weeraray saldhig Shabaab | Radio Baidoa\nGuriga Wararka Maanta Ciidanka Danab oo weeraray saldhig Shabaab\nCiidanka Danab oo weeraray saldhig Shabaab\nSida ay sheegayaan wararka inaga soo gaaraya Gobolka Shabeellaha Dhexe Ciidanka Danab ayaa maanta weerar qorsheysan ku qaaday saldhig Millitari oo ururka Al-shabaab ay ku leeyihiin degaan Gobolkaasi ka tirsan.\nXarunta Millitari ee Ciidanka Dowladda Federaalka ay weerareen oo ku taalla degaanka Jameeca Jilliyaale ee Galbeedka Gobolka ayaa waxa ay aheyd goob lagu tababaro dhalinyarada Shabaab ka tirsan, sida dadka degaanka ay inoo sheegeen.\nCiidanka weerarka qaaday iyo Shabaabkii saldhigga ku sugnaa ayaa waxaa halkaasi ku dhexmaray dagaal kooban oo hubka nuucyadiisa kala duwan ay isku adeegsadeen dhinacyada, taasi oo dadka degaanka ay ka muujiyeen cabsi.\nWariyaha warbaahinta Risaala soo xiganaya dadka degaanka ayaa soo sheegaya in Ciidanka Danab ay halkaasi ku dileen sarkaalkii Shabaab u qaabilsanaa saldhigaasi, Shan ka mid ah ilaaladiisa iyo Shan ka mid ah dhalinyarada halkaasi tababarka ku qaadaneysay.\nCiidamada Danab ee sida gaarka ah u tababaran ee weerarkan fuliyay oo markii hore ka yimid degaanka Balidoogle ayaa dib ugu laabtay degaankaasi weerarka kadib, sida dad goob joogalaal ah ay inoo sheegeen.\nWarar madax banaan ayaa sheegaya Shabaabka la weeraray in halkaasi ay ku tababaranayeen mudo ku siman Lix bilood, xerada la weeraray ayaa waxaa tababar lagu siinayay dhalinyaro Shabaab ka tirsan oo Gobolada dalka laga kala keenay.\nSaraakiisha Ciidanka xoogga dalka ee Gobolka Shabeellaha Dhexe weli si faah faahsan ugama aysan hadlin weerarkan ka dhacay degaanka Jameeca Jilliyaale, sidoo kale Shabaab dhankooda iyaguna ma aysan ka hadlin weerarkan.


RS-virus hos barn-Fayruska RS-ka ee carruurta - 1177 Vårdguiden\nRS-virus hos barn - somaliska\nFayruska RS-ka ee carruurta\nFayruska RS-ka ayaa badiyaa xilliyada dayrta iyo jiilaalka la helaa.\nInfegshanka fayruska RS-ka ayaa hargabka caadi ah u ekaan kara. Carruurta da'doodu lix bilood ka yar tahay, ayaa sidaas darteed aad u xanuunsan kara. Waxay caadi ahaan qaadataa dhowr todobaad ka hor inta uu ilmahu bogsanaayo.\nKuwan ayaa ah calaamadaha ugu horeeya ee fayruska RS-ka:\nIlmuhu waxa uu leeyahay duuf isagoo sanku xiran yahay.\nIlmahu waxa uu leeyahay xumad/qandho.\nIlmaha waxa ku adag inuu naaska jaqo, wax cuno ama wax cabo. Waxay ilmaha ka dhigtaa mid daalan.\nMaalmaha ugu horreeya ayay carruurta qaarkood aad u xanuunsadaan. Markaas ayay neefsashadu ku adkaan kartaa. Waxa dhici karta in taas siyaabo badan loo dareemo:\nIlmaha ayaa si degdeg ah u neefsanaaya.\nCaloosha ayaa dibada iyo gudaha kolba ugu soo bax baxaysa marka uu ilmuhu neefsanaayo.\nWaxay u muuqataa inay ilmaha neeftu ku adag tahay.\nWaxa laga yaabaa in carruurta qaarkood neefsashada yara istaagto/hakan ka galo. Markaas ayuu ilmuhu muddo yar oo gaaban neefsashada wada joojiyaa.\nFayruska RS-ka ayaa qufac xun keeni kara. Waxay bilaabmi kartaa dhowr maalmood ka dib marka uu ilmuhu calaamadaha ugu horreeya yeeshay. Ilmaha ayaa xoog u qufuci kara todobaadyo badan.\nDadka uu fayruska RS-ku ku dhacay ayaan badankoodu u baahnayn inay daryeel caafimaad raadsadaan. Cudurka ayaa caadi ahaan isagu iskii iska taga.\nDegdeg ula xiriir rug caafimaad markay waxyalaha soo socda mid ka mid ahi kugu haboon tahay:\nIlmuhu waxa uu ka yar yahay 3 bilood isagoo qandho leh.\nIlmaha ayay neeftu ku adag tahay.\nIlmuhu naaska ma qaadan karo, waxba ma cuni karo ama cabi karo.\nDaryeel ka raadso qeybta gargaarka degdega ah (akutmottagning) haddii rugta caafimaadku (vårdcentralen) xiran tahay ama aanay idin qaabili karin.\nHaddii ay wax jiraan oo kaliya uun\nIsla markaaba soo wac 112 haddii ilmaha neeftu qabato/ku istaagto.\nWaxaad had iyo jeer soo wici kartaa oo talo aad ka heli kartaa lambarka telefoon ee 1177\nWac lambarka 1177 haddii aad rabto in lagaa caawiyo waxay tahay inaad sameyso. Cidda ka jawaabeysaa waa kalkaalisooyin. Waxay iyagu kuu sheegi karaan halka aad daryeel ka raadsaneyso, haddii kaas loo baahdo.\nWaxay kalkaalisooyinku ku hadlaan af Iswidhish iyo Ingiriisi. Mararka qaarkood ayay suurtogal tahay in luuqado kale caawimo lagu helo.\nSidan ayaad ilmaha guriga ugu caawin kartaa?\nSidan ayaad ilmo xanuunsanaaya u caawin kartaa:\nIlmaha sii dawada sanka la iskaga buufiyo ama dhibcaha sanka la iskaga shubo oo biyo milix leh ku jiraan. Waxay ka caawinaysaa haddii ilmaha uu sanku xidhan yahay.\nIsticmaal aalad lagu soo nuugo oo gaar ah si aad duufka sanka uga soo saartid. Waxa laga helayaa farmasiiga.\nU ogolow in ilmuhu seexdo isagoo madaxu jidhka intiisa kale ka sareeyo. Waxaad sariirta u dhigi kartaa barkin dheeraad ah.\nIlmaha badiyaa dareere sii. Tusaale ahaan waad naasnuujin kartaa ama waxaad marar intii hore ka badan siin kartaa caanaha daasada.\nIlmaha sii cunto marar intii caadiga aheyd ka badan haddii ilmuhu aanu awoodin inuu maalin kasta wax badan cuno.\nIlmaha sii dawada qandhada haddii uu ilmahu aad ugu jiran yahay qandhada darteed. Farmasiiga weydii nooca aad isticmaali karto. Dhakhtar la hadal marka hore haddii ilmahu uu lix bilood ka yar yahay.\nSidee ayaa fayruska RS-ka loo kala qaadaa?\nWaxa fayruska RS-ka la kala qaadaa marka qof qaba cudurku uu hindhiso ama qufaco. Markaas ayaa dhibco yaryar oo fayrus wataa sameysmayaan. Waxaad qaadi kartaa haddii ay adiga dhibcuhu ku soo gaareen.\nFayruska RS-ka ayaa sidoo kale la kala qaadi karaa markaad taabato qofka fayruska qaba, tusaale ahaan haddii aad gacmaha is qabsataan. Wuxuu fayrusku kaa gali karaa afka ama sanka haddii aad gacmahaaga wajiga ku taabatid.\nWaxaad yaren kartaa khatarta RS-ka\nSidan ayaad u yareyn kartaa khatarta aad RS-ka ku qaadeyso:\nDadka kale masaafad u jirso, gaar ahaan gudaha guriga.\nKa fogow xiriirka dadka hargabka qaba.\nDooro waxqabadyada aad dibada ku kulmeysaan.\nCarruurta qaar ayaa aad u xanuunsata\nKhatarta in si xun loogu xanuunsado RS-ka ayaa aad u weyn haddii kuwan mid ka mid ahi ay ku haboon tahay:\nUu ilmuhu saddex bilood ka yar yahay.\nIlmuhu uu ka yar yahay hal sanno jir oo uu shan todobaad wax ka badan ka soo hor dhashay mudadii loo qabtay.\nIlmuhu uu tusaale ahaan qabo, xanuun wadnaha, sambabada ama habdhiska neerfaha/dareenka.\nWaa mid si gaar ah/aad u muhiim ah in carruurta halista ugu jirta inay xoog/si xun ugu xanuunsadaan laga ilaaliyo.\nCarruurta qaarkooda xooga ugu xanuunsada ayaa daryeel cisbitaal u baahan kara. Waxa uu cisbitaalka ilmuhu ka heli karaa dareere iyo nafaqo.\nCarruurta ay neefsashadu ku adag tahay ayaa taas caawimo heli karta.\nDawooyinka fayruska joojisa\nWaxa jirta dawo fayruska ka joojisa inuu ilmaha ka dhigo mid si xun ugu xanuunada. Waxa taas la isku siiyaa daryeelka caafimaadka. Carruurta khatarta ugu jirta inay fayruska RS-ka si xun ugu xanuunsadaan ayaa dawo u baahan karta.\nJoachim Luthander, dhakhtarka carruurta, Astrid Lindgrens Dhakhtarka Ilmaha, Solna


Home Wararka Gudaha Dagaal ka dhacay duleedka Kismaayo & faah faahin laga helayo\nDagaalka oo geystay khasaaro kala duwan ayaa waxaa uu ka dhacay degaan ku yaalla duleedka Magaalada Kismaayo ee Gobolka Jubbada Hoose, waxaana uu u dhaxeeyay Ciidamo katirsan kuwa Kumaandooska DANAB & Al-Shabaab.\nDagaalka ayaa waxaa uu ka dambeeyay kadib markii Xubno katirsan Al-Shabaab ay weerareen Kolonyo Ciidamada dowladda oo ka baxay Magaalada Kismaayo xilli ay marayeen degaanka lagu Magacaabo Yaaq Xaluul ee duleedka Magaalada Kismaayo.\nAl-Shabaab oo sheegtay mas’uuliyadda weerarkaas ayaa sheegay n Kolonyada la weeraray ay qeyb ka ahaayeen Ciidamo Ajaanib ah walow saraakiisha Ciidamada DANAB aysan weli ka hadlin weerarkaas.\nWaxaa jira khasaaro dhimasho iyo dhaawac ah oo ka dhashay dagaalka, waxaana wararkii ugu dambeeyay ee naga soo gaaraya degaanka Yaaq Xaluul ee duleedka Magaalada Kismaayo ay sheegayaan in xaaladda ay degan tahay, isla markaana Ciidamada dowladda ay socdaalkooda iska sii wataan.\nInta badan degaannada u dhow Magaalada Kismaayo ayaa waxaa howlgallo ka fuliya Ciidamada dowladda Soomaaliya & kuwa Jubbaland, iyaga oo mararka qaar weeraro kala kulma Xubno katirsan Al-Shabaab\nPrevious articleRW Rooble oo saakay dabaal u aaday xeebta Liido.\nMadaxweynaha Hortiisa Lagu Dhaariyey.\nJAWAARI oo si cajiib ah uga hadlay ololaha ‘guriga loogu dhisayo’...\nTaliye Odawaa oo Ciidamada uga digay inay dhibaateeyaan Shacabka